pli: Makkhikānupatissanti,


nikaya: an

layer: root

title_pli: Aṅguttara Nikāya 3.128 13. Kusināravagga

pli: saṅkappā rāganissitā.


pli: Kaṭuviyakato bhikkhu,


pli: āmagandhe avassuto;


pli: Ārakā hoti nibbānā,


pli: vighātasseva bhāgavā.


pli: Gāme vā yadi vāraññe,


pli: aladdhā samathamattano;


pli: Pareti bālo dummedho,


pli: makkhikāhi purakkhato.


pli: Ye ca sīlena sampannā,


pli: paññāyūpasameratā;


pli: Upasantā sukhaṁ senti,


pli: nāsayitvāna makkhikā”ti.


pli: Chaṭṭhaṁ.


title_pli: Aṅguttara Nikāya 3.129 13. Kusināravagga

pli: Aṅguttara Nikāya 3.129


pli: 13. Kusināravagga


pli: Paṭhamaanuruddhasutta


pli: Atha kho āyasmā anuruddho yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā anuruddho bhagavantaṁ etadavoca:


pli: “idhāhaṁ, bhante, dibbena cakkhunā visuddhena atikkantamānusakena yebhuyyena passāmi mātugāmaṁ kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjamānaṁ.


pli: Katihi nu kho, bhante, dhammehi samannāgato mātugāmo kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjatī”ti?


pli: “Tīhi kho, anuruddha, dhammehi samannāgato mātugāmo kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjati.


pli: Katamehi tīhi?


pli: Idha, anuruddha, mātugāmo pubbaṇhasamayaṁ maccheramalapariyuṭṭhitena cetasā agāraṁ ajjhāvasati, majjhanhikasamayaṁ issāpariyuṭṭhitena cetasā agāraṁ ajjhāvasati, sāyanhasamayaṁ kāmarāgapariyuṭṭhitena cetasā agāraṁ ajjhāvasati.


pli: Imehi kho, anuruddha, tīhi dhammehi samannāgato mātugāmo kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjatī”ti.


pli: Sattamaṁ.


title_pli: Aṅguttara Nikāya 3.13 2. Rathakāravagga

pli: Aṅguttara Nikāya 3.13


pli: 2. Rathakāravagga


pli: Āsaṁsasutta


pli: “Tayome, bhikkhave, puggalā santo saṁvijjamānā lokasmiṁ.


pli: Katame tayo?


pli: Nirāso, āsaṁso, vigatāso.


pli: Katamo ca, bhikkhave puggalo nirāso?


pli: Idha, bhikkhave, ekacco puggalo nīce kule paccājāto hoti, caṇḍālakule vā venakule vā nesādakule vā rathakārakule vā pukkusakule vā dalidde appannapānabhojane kasiravuttike, yattha kasirena ghāsacchādo labbhati.


pli: So ca hoti dubbaṇṇo duddasiko okoṭimako bavhābādho kāṇo vā kuṇī vā khañjo vā pakkhahato vā, na lābhī annassa pānassa vatthassa yānassa mālāgandhavilepanassa seyyāvasathapadīpeyyassa.


pli: So suṇāti:


pli: ‘itthannāmo kira khattiyo khattiyehi khattiyābhisekena abhisitto’ti.


pli: Tassa na evaṁ hoti:


pli: ‘kudāssu nāma mampi khattiyā khattiyābhisekena abhisiñcissantī’ti.


pli: Ayaṁ vuccati, bhikkhave, puggalo nirāso.


pli: Katamo ca, bhikkhave, puggalo āsaṁso?


pli: Idha, bhikkhave, rañño khattiyassa muddhāvasittassa jeṭṭho putto hoti ābhiseko anabhisitto acalappatto.


pli: Tassa evaṁ hoti:


pli: Ayaṁ vuccati, bhikkhave, puggalo āsaṁso.


pli: Katamo ca, bhikkhave, puggalo vigatāso?


pli: Idha, bhikkhave, rājā hoti khattiyo muddhāvasitto.


pli: Taṁ kissa hetu?


pli: Yā hissa, bhikkhave, pubbe anabhisittassa abhisekāsā sā paṭippassaddhā.


pli: Ayaṁ vuccati, bhikkhave, puggalo vigatāso.


pli: Ime kho, bhikkhave, tayo puggalā santo saṁvijjamānā lokasmiṁ.


pli: Evamevaṁ kho, bhikkhave, tayo puggalā santo saṁvijjamānā bhikkhūsu.


pli: Katame tayo?


pli: Nirāso, āsaṁso, vigatāso.


pli: Katamo ca, bhikkhave, puggalo nirāso?


pli: Idha, bhikkhave, ekacco puggalo dussīlo hoti pāpadhammo asuci saṅkassarasamācāro paṭicchannakammanto assamaṇo samaṇapaṭiñño abrahmacārī brahmacāripaṭiñño antopūti avassuto kasambujāto.


pli: So suṇāti:


pli: ‘itthannāmo kira bhikkhu āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharatī’ti.


pli: Tassa na evaṁ hoti:


pli: ‘kudāssu nāma ahampi āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharissāmī’ti.


pli: Ayaṁ vuccati, bhikkhave, puggalo nirāso.


pli: Katamo ca, bhikkhave, puggalo āsaṁso?


pli: Idha, bhikkhave, bhikkhu sīlavā hoti kalyāṇadhammo.


pli: Tassa evaṁ hoti:


pli: Ayaṁ vuccati, bhikkhave, puggalo āsaṁso.


pli: Katamo ca, bhikkhave, puggalo vigatāso?


pli: Idha, bhikkhave, bhikkhu arahaṁ hoti khīṇāsavo.


pli: ‘kudāssu nāma ahampi āsavānaṁ khayā …pe… sacchikatvā upasampajja viharissāmī’ti.


pli: Taṁ kissa hetu?


pli: Yā hissa, bhikkhave, pubbe avimuttassa vimuttāsā sā paṭippassaddhā.


pli: Ayaṁ vuccati, bhikkhave, puggalo vigatāso.


pli: Ime kho, bhikkhave, tayo puggalā santo saṁvijjamānā bhikkhūsū”ti.


pli: Tatiyaṁ.


title_pli: Aṅguttara Nikāya 3.130 13. Kusināravagga

pli: Aṅguttara Nikāya 3.130


pli: 13. Kusināravagga


pli: Dutiyaanuruddhasutta


pli: Atha kho āyasmā anuruddho yenāyasmā sāriputto tenupasaṅkami; upasaṅkamitvā āyasmatā sāriputtena saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho āyasmā anuruddho āyasmantaṁ sāriputtaṁ etadavoca:


pli: “idhāhaṁ, āvuso sāriputta, dibbena cakkhunā visuddhena atikkantamānusakena sahassaṁ lokaṁ olokemi.


pli: Āraddhaṁ kho pana me vīriyaṁ asallīnaṁ, upaṭṭhitā sati asammuṭṭhā, passaddho kāyo asāraddho, samāhitaṁ cittaṁ ekaggaṁ.


pli: Atha ca pana me nānupādāya āsavehi cittaṁ vimuccatī”ti.


pli: “Yaṁ kho te, āvuso anuruddha, evaṁ hoti:


pli: ‘ahaṁ dibbena cakkhunā visuddhena atikkantamānusakena sahassaṁ lokaṁ volokemī’ti, idaṁ te mānasmiṁ.


pli: Yampi te, āvuso anuruddha, evaṁ hoti:


pli: ‘āraddhaṁ kho pana me vīriyaṁ asallīnaṁ, upaṭṭhitā sati asammuṭṭhā, passaddho kāyo asāraddho, samāhitaṁ cittaṁ ekaggan’ti, idaṁ te uddhaccasmiṁ.


pli: ‘atha ca pana me nānupādāya āsavehi cittaṁ vimuccatī’ti, idaṁ te kukkuccasmiṁ.


pli: Sādhu vatāyasmā anuruddho ime tayo dhamme pahāya, ime tayo dhamme amanasikaritvā amatāya dhātuyā cittaṁ upasaṁharatū”ti.


pli: Atha kho āyasmā anuruddho aparena samayena ime tayo dhamme pahāya, ime tayo dhamme amanasikaritvā amatāya dhātuyā cittaṁ upasaṁhari.


pli: Atha kho āyasmā anuruddho eko vūpakaṭṭho appamatto ātāpī pahitatto viharanto nacirasseva—yassatthāya kulaputtā sammadeva agārasmā anagāriyaṁ pabbajanti, tadanuttaraṁ—brahmacariyapariyosānaṁ diṭṭheva dhamme sayaṁ abhiññā sacchikatvā upasampajja vihāsi.


pli: “Khīṇā jāti, vusitaṁ brahmacariyaṁ, kataṁ karaṇīyaṁ, nāparaṁ itthattāyā”ti abbhaññāsi.


pli: Aññataro ca panāyasmā anuruddho arahataṁ ahosīti.


pli: Aṭṭhamaṁ.


title_pli: Aṅguttara Nikāya 3.131 13. Kusināravagga

pli: Aṅguttara Nikāya 3.131


pli: 13. Kusināravagga


pli: Paṭicchannasutta


pli: “Tīṇimāni, bhikkhave, paṭicchannāni āvahanti, no vivaṭāni.


pli: Katamāni tīṇi?


pli: Mātugāmo, bhikkhave, paṭicchanno āvahati, no vivaṭo;


pli: brāhmaṇānaṁ, bhikkhave, mantā paṭicchannā āvahanti, no vivaṭā;


pli: micchādiṭṭhi, bhikkhave, paṭicchannā āvahati, no vivaṭā.


pli: Imāni kho, bhikkhave, tīṇi paṭicchannāni āvahanti, no vivaṭāni.


pli: Tīṇimāni, bhikkhave, vivaṭāni virocanti, no paṭicchannāni.


pli: Candamaṇḍalaṁ, bhikkhave, vivaṭaṁ virocati, no paṭicchannaṁ;


pli: sūriyamaṇḍalaṁ, bhikkhave, vivaṭaṁ virocati, no paṭicchannaṁ;


pli: tathāgatappavedito dhammavinayo, bhikkhave, vivaṭo virocati, no paṭicchanno.


pli: Imāni kho, bhikkhave, tīṇi vivaṭāni virocanti, no paṭicchannānī”ti.


pli: Navamaṁ.


title_pli: Aṅguttara Nikāya 3.132 13. Kusināravagga

pli: Aṅguttara Nikāya 3.132


pli: Lekhasutta


pli: “Tayome, bhikkhave, puggalā santo saṁvijjamānā lokasmiṁ.


pli: Katame tayo?


pli: Pāsāṇalekhūpamo puggalo, pathavilekhūpamo puggalo, udakalekhūpamo puggalo.


pli: Katamo ca, bhikkhave, pāsāṇalekhūpamo puggalo?


pli: Idha, bhikkhave, ekacco puggalo abhiṇhaṁ kujjhati.


pli: So ca khvassa kodho dīgharattaṁ anuseti.


pli: Seyyathāpi, bhikkhave, pāsāṇe lekhā na khippaṁ lujjati vātena vā udakena vā, ciraṭṭhitikā hoti;


pli: evamevaṁ kho, bhikkhave, idhekacco puggalo abhiṇhaṁ kujjhati.


pli: Ayaṁ vuccati, bhikkhave, pāsāṇalekhūpamo puggalo.


pli: Katamo ca, bhikkhave, pathavilekhūpamo puggalo?


pli: So ca khvassa kodho na dīgharattaṁ anuseti.


pli: Seyyathāpi, bhikkhave, pathaviyā lekhā khippaṁ lujjati vātena vā udakena vā, na ciraṭṭhitikā hoti;


pli: Ayaṁ vuccati, bhikkhave, pathavilekhūpamo puggalo.


pli: Katamo ca, bhikkhave, udakalekhūpamo puggalo?


pli: Idha, bhikkhave, ekacco puggalo āgāḷhenapi vuccamāno pharusenapi vuccamāno amanāpenapi vuccamāno sandhiyatimeva saṁsandatimeva sammodatimeva.


pli: Seyyathāpi, bhikkhave, udake lekhā khippaṁyeva paṭivigacchati, na ciraṭṭhitikā hoti;


pli: evamevaṁ kho, bhikkhave, idhekacco puggalo āgāḷhenapi vuccamāno pharusenapi vuccamāno amanāpenapi vuccamāno sandhiyatimeva saṁsandatimeva sammodatimeva.


pli: Ayaṁ vuccati, bhikkhave, udakalekhūpamo puggalo.


pli: Ime kho, bhikkhave, tayo puggalā santo saṁvijjamānā lokasmin”ti.


pli: Dasamaṁ.


pli: Kusināravaggo tatiyo.


pli: Tassuddānaṁ


pli: Kusinārabhaṇḍanā ceva,


pli: Gotamabharaṇḍuhatthako;


pli: Kaṭuviyaṁ dve anuruddhā,


pli: Paṭicchannaṁ lekhena te dasāti.


title_pli: Aṅguttara Nikāya 3.133 14. Yodhājīvavagga

pli: Aṅguttara Nikāya 3.133


pli: 14. Yodhājīvavagga


pli: Yodhājīvasutta


pli: “Tīhi, bhikkhave, aṅgehi samannāgato yodhājīvo rājāraho hoti rājabhoggo, rañño aṅganteva saṅkhyaṁ gacchati.


pli: Katamehi tīhi?


pli: Idha, bhikkhave, yodhājīvo dūre pātī ca hoti akkhaṇavedhī ca mahato ca kāyassa padāletā.


pli: Imehi, kho, bhikkhave, tīhi aṅgehi samannāgato yodhājīvo rājāraho hoti rājabhoggo, rañño aṅganteva saṅkhyaṁ gacchati.


pli: Evamevaṁ kho, bhikkhave, tīhi aṅgehi samannāgato bhikkhu āhuneyyo hoti …pe… anuttaraṁ puññakkhettaṁ lokassa.


pli: Idha, bhikkhave, bhikkhu dūre pātī ca hoti akkhaṇavedhī ca mahato ca kāyassa padāletā.


pli: Kathañca, bhikkhave, bhikkhu dūre pātī hoti?


pli: Idha, bhikkhave, bhikkhu yaṁ kiñci rūpaṁ atītānāgatapaccuppannaṁ ajjhattaṁ vā bahiddhā vā oḷārikaṁ vā sukhumaṁ vā hīnaṁ vā paṇītaṁ vā yaṁ dūre santike vā, sabbaṁ rūpaṁ: ‘netaṁ mama, nesohamasmi, na meso attā’ti evametaṁ yathābhūtaṁ sammappaññāya passati.


pli: Yā kāci vedanā atītānāgatapaccuppannā ajjhattā vā bahiddhā vā oḷārikā vā sukhumā vā hīnā vā paṇītā vā yā dūre santike vā, sabbaṁ vedanaṁ: ‘netaṁ mama, nesohamasmi, na meso attā’ti evametaṁ yathābhūtaṁ sammappaññāya passati.


pli: Yā kāci saññā atītānāgatapaccuppannā ajjhattā vā bahiddhā vā oḷārikā vā sukhumā vā hīnā vā paṇītā vā yā dūre santike vā, sabbaṁ saññaṁ: ‘netaṁ mama, nesohamasmi, na meso attā’ti evametaṁ yathābhūtaṁ sammappaññāya passati.


pli: Ye keci saṅkhārā atītānāgatapaccuppannā ajjhattā vā bahiddhā vā oḷārikā vā sukhumā vā hīnā vā paṇītā vā ye dūre santike vā, sabbe saṅkhāre: ‘netaṁ mama, nesohamasmi, na meso attā’ti evametaṁ yathābhūtaṁ sammappaññāya passati.


pli: Yaṁ kiñci viññāṇaṁ atītānāgatapaccuppannaṁ ajjhattaṁ vā bahiddhā vā oḷārikaṁ vā sukhumaṁ vā hīnaṁ vā paṇītaṁ vā yaṁ dūre santike vā, sabbaṁ viññāṇaṁ: ‘netaṁ mama, nesohamasmi, na meso attā’ti evametaṁ yathābhūtaṁ sammappaññāya passati.


pli: Evaṁ kho, bhikkhave, bhikkhu dūre pātī hoti.


pli: Kathañca, bhikkhave, bhikkhu akkhaṇavedhī hoti?


pli: Idha, bhikkhave, bhikkhu ‘idaṁ dukkhan’ti yathābhūtaṁ pajānāti; ‘ayaṁ dukkhasamudayo’ti yathābhūtaṁ pajānāti; ‘ayaṁ dukkhanirodho’ti yathābhūtaṁ pajānāti; ‘ayaṁ dukkhanirodhagāminī paṭipadā’ti yathābhūtaṁ pajānāti.


pli: Evaṁ kho, bhikkhave, bhikkhu akkhaṇavedhī hoti.


pli: Kathañca, bhikkhave, bhikkhu mahato kāyassa padāletā hoti?


pli: Idha, bhikkhave, bhikkhu mahantaṁ avijjākkhandhaṁ padāleti.


pli: Evaṁ kho, bhikkhave, bhikkhu mahato kāyassa padāletā hoti.


pli: Imehi kho, bhikkhave, tīhi dhammehi samannāgato bhikkhu āhuneyyo hoti …pe… anuttaraṁ puññakkhettaṁ lokassā”ti.


pli: Paṭhamaṁ.


title_pli: Aṅguttara Nikāya 3.134 14. Yodhājīvavagga

pli: Aṅguttara Nikāya 3.134


pli: 14. Yodhājīvavagga


pli: Parisāsutta


pli: “Tisso imā, bhikkhave, parisā.


pli: Katamā tisso?


pli: Ukkācitavinītā parisā, paṭipucchāvinītā parisā, yāvatāvinītā parisā—


pli: imā kho, bhikkhave, tisso parisā”ti.


pli: Dutiyaṁ.


title_pli: Aṅguttara Nikāya 3.135 14. Yodhājīvavagga

pli: Aṅguttara Nikāya 3.135


pli: Mittasutta


pli: “Tīhi, bhikkhave, aṅgehi samannāgato mitto sevitabbo.


pli: Katamehi tīhi? (…)


pli: Duddadaṁ dadāti, dukkaraṁ karoti, dukkhamaṁ khamati—


pli: imehi kho, bhikkhave, tīhi aṅgehi samannāgato mitto sevitabbo”ti.


pli: Tatiyaṁ.


title_pli: Aṅguttara Nikāya 3.136 14. Yodhājīvavagga

pli: Aṅguttara Nikāya 3.136


pli: Uppādāsutta


pli: “Uppādā vā, bhikkhave, tathāgatānaṁ anuppādā vā tathāgatānaṁ, ṭhitāva sā dhātu dhammaṭṭhitatā dhammaniyāmatā.


pli: Sabbe saṅkhārā aniccā.


pli: Taṁ tathāgato abhisambujjhati abhisameti.


pli: Abhisambujjhitvā abhisametvā ācikkhati deseti paññāpeti paṭṭhapeti vivarati vibhajati uttānīkaroti:


pli: ‘sabbe saṅkhārā aniccā’ti.


pli: Uppādā vā, bhikkhave, tathāgatānaṁ anuppādā vā tathāgatānaṁ ṭhitāva sā dhātu dhammaṭṭhitatā dhammaniyāmatā.


pli: Sabbe saṅkhārā dukkhā.


pli: ‘sabbe saṅkhārā dukkhā’ti.


pli: Sabbe dhammā anattā.


pli: ‘sabbe dhammā anattā’”ti.


pli: Catutthaṁ.


title_pli: Aṅguttara Nikāya 3.137 14. Yodhājīvavagga

pli: Aṅguttara Nikāya 3.137


pli: 14. Yodhājīvavagga


pli: Kesakambalasutta


pli: “Seyyathāpi, bhikkhave, yāni kānici tantāvutānaṁ vatthānaṁ, kesakambalo tesaṁ paṭikiṭṭho akkhāyati.


pli: Kesakambalo, bhikkhave, sīte sīto, uṇhe uṇho, dubbaṇṇo, duggandho, dukkhasamphasso.


pli: Evamevaṁ kho, bhikkhave, yāni kānici puthusamaṇabrāhmaṇavādānaṁ makkhalivādo tesaṁ paṭikiṭṭho akkhāyati.


pli: Makkhali, bhikkhave, moghapuriso evaṁvādī evaṁdiṭṭhi:


pli: ‘natthi kammaṁ, natthi kiriyaṁ, natthi vīriyan’ti.


pli: Yepi te, bhikkhave, ahesuṁ atītamaddhānaṁ arahanto sammāsambuddhā, tepi bhagavanto kammavādā ceva ahesuṁ kiriyavādā ca vīriyavādā ca.


pli: Tepi, bhikkhave, makkhali moghapuriso paṭibāhati:


pli: Yepi te, bhikkhave, bhavissanti anāgatamaddhānaṁ arahanto sammāsambuddhā, tepi bhagavanto kammavādā ceva bhavissanti kiriyavādā ca vīriyavādā ca.


pli: Ahampi, bhikkhave, etarahi arahaṁ sammāsambuddho kammavādo ceva kiriyavādo ca vīriyavādo ca.


pli: Mampi, bhikkhave, makkhali moghapuriso paṭibāhati:


pli: Seyyathāpi, bhikkhave, nadīmukhe khippaṁ uḍḍeyya bahūnaṁ macchānaṁ ahitāya dukkhāya anayāya byasanāya;


pli: evamevaṁ kho, bhikkhave, makkhali moghapuriso manussakhippaṁ maññe loke uppanno bahūnaṁ sattānaṁ ahitāya dukkhāya anayāya byasanāyā”ti.


pli: Pañcamaṁ.


title_pli: Aṅguttara Nikāya 3.138 14. Yodhājīvavagga

pli: Aṅguttara Nikāya 3.138


pli: Sampadāsutta


pli: “Tisso imā, bhikkhave, sampadā.


pli: Katamā tisso?


pli: imā kho, bhikkhave, tisso sampadā”ti.


pli: Chaṭṭhaṁ.


title_pli: Aṅguttara Nikāya 3.139 14. Yodhājīvavagga

pli: Aṅguttara Nikāya 3.139


pli: 14. Yodhājīvavagga


pli: Vuddhisutta


pli: “Tisso imā, bhikkhave, vuddhiyo.


pli: Saddhāvuddhi, sīlavuddhi, paññāvuddhi—


pli: imā kho, bhikkhave, tisso vuddhiyo”ti.


pli: Sattamaṁ.


title_pli: Aṅguttara Nikāya 3.14 2. Rathakāravagga

pli: Aṅguttara Nikāya 3.14


pli: 2. Rathakāravagga


pli: Cakkavattisutta


pli: “Yopi so, bhikkhave, rājā cakkavattī dhammiko dhammarājā sopi na arājakaṁ cakkaṁ vattetī”ti.


pli: Evaṁ vutte, aññataro bhikkhu bhagavantaṁ etadavoca:


pli: “ko pana, bhante, rañño cakkavattissa dhammikassa dhammarañño rājā”ti?


pli: “Dhammo, bhikkhū”ti bhagavā avoca:


pli: “idha, bhikkhu, rājā cakkavattī dhammiko dhammarājā dhammaṁyeva nissāya dhammaṁ sakkaronto dhammaṁ garuṁ karonto dhammaṁ apacāyamāno dhammaddhajo dhammaketu dhammādhipateyyo dhammikaṁ rakkhāvaraṇaguttiṁ saṁvidahati antojanasmiṁ.


pli: Puna caparaṁ, bhikkhu, rājā cakkavattī dhammiko dhammarājā dhammaṁyeva nissāya dhammaṁ sakkaronto dhammaṁ garuṁ karonto dhammaṁ apacāyamāno dhammaddhajo dhammaketu dhammādhipateyyo dhammikaṁ rakkhāvaraṇaguttiṁ saṁvidahati khattiyesu, anuyantesu, balakāyasmiṁ, brāhmaṇagahapatikesu, negamajānapadesu, samaṇabrāhmaṇesu, migapakkhīsu.


pli: Sa kho so bhikkhu rājā cakkavattī dhammiko dhammarājā dhammaṁyeva nissāya dhammaṁ sakkaronto dhammaṁ garuṁ karonto dhammaṁ apacāyamāno dhammaddhajo dhammaketu dhammādhipateyyo dhammikaṁ rakkhāvaraṇaguttiṁ saṁvidahitvā antojanasmiṁ, dhammikaṁ rakkhāvaraṇaguttiṁ saṁvidahitvā khattiyesu …pe… anuyantesu, balakāyasmiṁ, brāhmaṇagahapatikesu, negamajānapadesu, samaṇabrāhmaṇesu, migapakkhīsu, dhammeneva cakkaṁ vatteti.


pli: Taṁ hoti cakkaṁ appaṭivattiyaṁ kenaci manussabhūtena paccatthikena pāṇinā.


pli: Evamevaṁ kho, bhikkhu, tathāgato arahaṁ sammāsambuddho dhammiko dhammarājā dhammaṁyeva nissāya dhammaṁ sakkaronto dhammaṁ garuṁ karonto dhammaṁ apacāyamāno dhammaddhajo dhammaketu dhammādhipateyyo dhammikaṁ rakkhāvaraṇaguttiṁ saṁvidahati kāyakammasmiṁ:


pli: ‘evarūpaṁ kāyakammaṁ sevitabbaṁ, evarūpaṁ kāyakammaṁ na sevitabban’ti.


pli: Puna caparaṁ, bhikkhu, tathāgato arahaṁ sammāsambuddho dhammiko dhammarājā dhammaṁyeva nissāya dhammaṁ sakkaronto dhammaṁ garuṁ karonto dhammaṁ apacāyamāno dhammaddhajo dhammaketu dhammādhipateyyo dhammikaṁ rakkhāvaraṇaguttiṁ saṁvidahati vacīkammasmiṁ:


pli: ‘evarūpaṁ vacīkammaṁ sevitabbaṁ, evarūpaṁ vacīkammaṁ na sevitabban’ti …pe… manokammasmiṁ:


pli: ‘evarūpaṁ manokammaṁ sevitabbaṁ, evarūpaṁ manokammaṁ na sevitabban’ti.


pli: Sa kho so, bhikkhu, tathāgato arahaṁ sammāsambuddho dhammiko dhammarājā dhammaṁyeva nissāya dhammaṁ sakkaronto dhammaṁ garuṁ karonto dhammaṁ apacāyamāno dhammaddhajo dhammaketu dhammādhipateyyo dhammikaṁ rakkhāvaraṇaguttiṁ saṁvidahitvā kāyakammasmiṁ, dhammikaṁ rakkhāvaraṇaguttiṁ saṁvidahitvā vacīkammasmiṁ, dhammikaṁ rakkhāvaraṇaguttiṁ saṁvidahitvā manokammasmiṁ, dhammeneva anuttaraṁ dhammacakkaṁ pavatteti.


pli: Taṁ hoti cakkaṁ appaṭivattiyaṁ samaṇena vā brāhmaṇena vā devena vā mārena vā brahmunā vā kenaci vā lokasmin”ti.


pli: Catutthaṁ.


title_pli: Aṅguttara Nikāya 3.140 14. Yodhājīvavagga

pli: Aṅguttara Nikāya 3.140


pli: 14. Yodhājīvavagga


pli: Assakhaḷuṅkasutta


pli: “Tayo ca, bhikkhave, assakhaḷuṅke desessāmi tayo ca purisakhaḷuṅke.


pli: Taṁ suṇātha, sādhukaṁ manasi karotha, bhāsissāmī”ti.


pli: “Evaṁ, bhante”ti kho te bhikkhū bhagavato paccassosuṁ.


pli: Bhagavā etadavoca:


pli: “Katame ca, bhikkhave, tayo assakhaḷuṅkā?


pli: Idha, bhikkhave, ekacco assakhaḷuṅko javasampanno hoti; na vaṇṇasampanno, na ārohapariṇāhasampanno.


pli: Idha pana, bhikkhave, ekacco assakhaḷuṅko javasampanno ca hoti vaṇṇasampanno ca; na ārohapariṇāhasampanno.


pli: Idha pana, bhikkhave, ekacco assakhaḷuṅko javasampanno ca hoti vaṇṇasampanno ca ārohapariṇāhasampanno ca.


pli: Ime kho, bhikkhave, tayo assakhaḷuṅkā.


pli: Katame ca, bhikkhave, tayo purisakhaḷuṅkā?


pli: Idha, bhikkhave, ekacco purisakhaḷuṅko javasampanno hoti; na vaṇṇasampanno, na ārohapariṇāhasampanno.


pli: Idha pana, bhikkhave, ekacco purisakhaḷuṅko javasampanno ca hoti vaṇṇasampanno ca; na ārohapariṇāhasampanno.


pli: Idha pana, bhikkhave, ekacco purisakhaḷuṅko javasampanno ca hoti vaṇṇasampanno ca ārohapariṇāhasampanno ca.


pli: Kathañca, bhikkhave, purisakhaḷuṅko javasampanno hoti; na vaṇṇasampanno na ārohapariṇāhasampanno?


pli: Idha, bhikkhave, bhikkhu ‘idaṁ dukkhan’ti yathābhūtaṁ pajānāti …pe… ‘ayaṁ dukkhanirodhagāminī paṭipadā’ti yathābhūtaṁ pajānāti.


pli: Idamassa javasmiṁ vadāmi.


pli: Abhidhamme kho pana abhivinaye pañhaṁ puṭṭho saṁsādeti, no vissajjeti.


pli: Idamassa na vaṇṇasmiṁ vadāmi.


pli: Na kho pana lābhī hoti cīvarapiṇḍapātasenāsanagilānappaccayabhesajjaparikkhārānaṁ.


pli: Idamassa na ārohapariṇāhasmiṁ vadāmi.


pli: Evaṁ kho, bhikkhave, purisakhaḷuṅko javasampanno hoti; na vaṇṇasampanno, na ārohapariṇāhasampanno.


pli: Kathañca, bhikkhave, purisakhaḷuṅko javasampanno ca hoti vaṇṇasampanno ca; na ārohapariṇāhasampanno?


pli: Abhidhamme kho pana abhivinaye pañhaṁ puṭṭho vissajjeti, no saṁsādeti.


pli: Idamassa vaṇṇasmiṁ vadāmi.


pli: Na pana lābhī hoti cīvarapiṇḍapātasenāsanagilānappaccayabhesajjaparikkhārānaṁ.


pli: Evaṁ kho, bhikkhave, purisakhaḷuṅko javasampanno ca hoti vaṇṇasampanno ca; na ārohapariṇāhasampanno.


pli: Kathañca, bhikkhave, purisakhaḷuṅko javasampanno ca hoti vaṇṇasampanno ca ārohapariṇāhasampanno ca?


pli: Lābhī kho pana hoti cīvarapiṇḍapātasenāsanagilānappaccayabhesajjaparikkhārānaṁ.


pli: Idamassa ārohapariṇāhasmiṁ vadāmi.


pli: Evaṁ kho, bhikkhave, purisakhaḷuṅko javasampanno ca hoti vaṇṇasampanno ca ārohapariṇāhasampanno ca.


pli: Ime kho, bhikkhave, tayo purisakhaḷuṅkā”ti.


pli: Aṭṭhamaṁ.


title_pli: Aṅguttara Nikāya 3.141 14. Yodhājīvavagga

pli: Aṅguttara Nikāya 3.141


pli: 14. Yodhājīvavagga


pli: Assaparassasutta


pli: “Tayo ca, bhikkhave, assaparasse desessāmi tayo ca purisaparasse.


pli: Taṁ suṇātha, sādhukaṁ manasi karotha, bhāsissāmī”ti.


pli: “Evaṁ, bhante”ti kho te bhikkhū bhagavato paccassosuṁ.


pli: Bhagavā etadavoca:


pli: “Katame ca, bhikkhave, tayo assaparassā?


pli: Idha, bhikkhave, ekacco assaparasso javasampanno hoti; na vaṇṇasampanno na ārohapariṇāhasampanno.


pli: Idha pana, bhikkhave, ekacco assaparasso javasampanno hoti vaṇṇasampanno ca; na ārohapariṇāhasampanno.


pli: Idha pana, bhikkhave, ekacco assaparasso javasampanno ca hoti vaṇṇasampanno ca ārohapariṇāhasampanno ca.


pli: Ime kho, bhikkhave, tayo assaparassā.


pli: Katame ca, bhikkhave, tayo purisaparassā?


pli: Idha, bhikkhave, ekacco purisaparasso javasampanno hoti; na vaṇṇasampanno na ārohapariṇāhasampanno.


pli: Idha pana, bhikkhave, ekacco purisaparasso javasampanno ca hoti vaṇṇasampanno ca; na ārohapariṇāhasampanno.


pli: Idha pana, bhikkhave, ekacco purisaparasso javasampanno ca hoti vaṇṇasampanno ca ārohapariṇāhasampanno ca.


pli: Kathañca, bhikkhave, purisaparasso javasampanno hoti; na vaṇṇasampanno, na ārohapariṇāhasampanno?


pli: Idha, bhikkhave, bhikkhu pañcannaṁ orambhāgiyānaṁ saṁyojanānaṁ parikkhayā opapātiko hoti tattha parinibbāyī anāvattidhammo tasmā lokā.


pli: Idamassa javasmiṁ vadāmi.


pli: Abhidhamme kho pana abhivinaye pañhaṁ puṭṭho saṁsādeti, no vissajjeti.


pli: Idamassa na vaṇṇasmiṁ vadāmi.


pli: Na kho pana lābhī hoti cīvarapiṇḍapātasenāsanagilānappaccayabhesajjaparikkhārānaṁ.


pli: Idamassa na ārohapariṇāhasmiṁ vadāmi. Evaṁ kho, bhikkhave, purisaparasso javasampanno hoti;


pli: na vaṇṇasampanno, na ārohapariṇāhasampanno.


pli: Kathañca, bhikkhave, purisaparasso javasampanno ca hoti vaṇṇasampanno ca, na ārohapariṇāhasampanno?


pli: Abhidhamme kho pana abhivinaye pañhaṁ puṭṭho vissajjeti, no saṁsādeti.


pli: Idamassa vaṇṇasmiṁ vadāmi.


pli: Idamassa na ārohapariṇāhasmiṁ vadāmi.


pli: Evaṁ kho, bhikkhave, purisaparasso javasampanno ca hoti; vaṇṇasampanno ca, na ārohapariṇāhasampanno.


pli: Kathañca, bhikkhave, purisaparasso javasampanno ca hoti vaṇṇasampanno ca ārohapariṇāhasampanno ca?


pli: Lābhī kho pana hoti cīvarapiṇḍapātasenāsanagilānappaccayabhesajjaparikkhārānaṁ.


pli: Idamassa ārohapariṇāhasmiṁ vadāmi.


pli: Evaṁ kho, bhikkhave, purisaparasso javasampanno ca hoti vaṇṇasampanno ca ārohapariṇāhasampanno ca.


pli: Ime kho, bhikkhave, tayo purisaparassā”ti.


pli: Navamaṁ.


title_pli: Aṅguttara Nikāya 3.142 14. Yodhājīvavagga

pli: Aṅguttara Nikāya 3.142


pli: 14. Yodhājīvavagga


pli: Assājānīyasutta


pli: “Tayo ca, bhikkhave, bhadre assājānīye desessāmi tayo ca bhadre purisājānīye.


pli: Taṁ suṇātha, sādhukaṁ manasi karotha, bhāsissāmī”ti.


pli: “Evaṁ, bhante”ti kho te bhikkhū bhagavato paccassosuṁ.


pli: Bhagavā etadavoca:


pli: “Katame ca, bhikkhave, tayo bhadrā assājānīyā?


pli: Idha, bhikkhave, ekacco bhadro assājānīyo …pe…


pli: javasampanno ca hoti vaṇṇasampanno ca ārohapariṇāhasampanno ca.


pli: Ime kho, bhikkhave, tayo bhadrā assājānīyā.


pli: Katame ca, bhikkhave, tayo bhadrā purisājānīyā?


pli: Idha, bhikkhave, ekacco bhadro purisājānīyo …pe…


pli: Kathañca, bhikkhave, bhadro purisājānīyo …pe…


pli: javasampanno ca hoti vaṇṇasampanno ca ārohapariṇāhasampanno ca?


pli: Idha, bhikkhave, bhikkhu āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: Idamassa javasmiṁ vadāmi.


pli: Abhidhamme kho pana abhivinaye pañhaṁ puṭṭho vissajjeti, no saṁsādeti.


pli: Idamassa vaṇṇasmiṁ vadāmi.


pli: Lābhī kho pana hoti cīvarapiṇḍapātasenāsanagilānappaccayabhesajjaparikkhārānaṁ.


pli: Idamassa ārohapariṇāhasmiṁ vadāmi.


pli: Evaṁ kho, bhikkhave, bhadro purisājānīyo javasampanno ca hoti vaṇṇasampanno ca ārohapariṇāhasampanno ca.


pli: Ime kho, bhikkhave, tayo bhadrā purisājānīyā”ti.


pli: Dasamaṁ.


title_pli: Aṅguttara Nikāya 3.143 14. Yodhājīvavagga

pli: Aṅguttara Nikāya 3.143


pli: 14. Yodhājīvavagga


pli: Paṭhamamoranivāpasutta


pli: Ekaṁ samayaṁ bhagavā rājagahe viharati moranivāpe paribbājakārāme.


pli: Tatra kho bhagavā bhikkhū āmantesi:


pli: “bhikkhavo”ti.


pli: “Bhadante”ti te bhikkhū bhagavato paccassosuṁ.


pli: Bhagavā etadavoca:


pli: “Tīhi, bhikkhave, dhammehi samannāgato bhikkhu accantaniṭṭho hoti accantayogakkhemī accantabrahmacārī accantapariyosāno seṭṭho devamanussānaṁ.


pli: Katamehi tīhi?


pli: Asekkhena sīlakkhandhena, asekkhena samādhikkhandhena, asekkhena paññākkhandhena.


pli: Imehi kho, bhikkhave, tīhi dhammehi samannāgato bhikkhu accantaniṭṭho hoti accantayogakkhemī accantabrahmacārī accantapariyosāno seṭṭho devamanussānan”ti.


pli: Ekādasamaṁ.


title_pli: Aṅguttara Nikāya 3.144 14. Yodhājīvavagga

pli: Aṅguttara Nikāya 3.144


pli: Dutiyamoranivāpasutta


pli: Dvādasamaṁ.


title_pli: Aṅguttara Nikāya 3.145 14. Yodhājīvavagga

pli: Aṅguttara Nikāya 3.145


pli: Tatiyamoranivāpasutta


pli: Terasamaṁ.


pli: Yodhājīvavaggo cuddasamo.


pli: Tassuddānaṁ


pli: Yodho parisamittañca,


pli: uppādā kesakambalo;


pli: Sampadā vuddhi tayo assā,


pli: tayo moranivāpinoti.


title_pli: Aṅguttara Nikāya 3.146 15. Maṅgalavagga

pli: Aṅguttara Nikāya 3.146


pli: 15. Maṅgalavagga


pli: Akusalasutta


pli: “Tīhi, bhikkhave, dhammehi samannāgato yathābhataṁ nikkhitto evaṁ niraye.


pli: Katamehi tīhi?


pli: Akusalena kāyakammena, akusalena vacīkammena, akusalena manokammena—


pli: Imehi kho, bhikkhave, tīhi dhammehi samannāgato yathābhataṁ nikkhitto evaṁ niraye.


pli: Tīhi, bhikkhave, dhammehi samannāgato yathābhataṁ nikkhitto evaṁ sagge.


pli: Kusalena kāyakammena, kusalena vacīkammena, kusalena manokammena—


pli: Imehi kho, bhikkhave, tīhi dhammehi samannāgato yathābhataṁ nikkhitto evaṁ sagge”ti.


pli: Paṭhamaṁ.


title_pli: Aṅguttara Nikāya 3.147 15. Maṅgalavagga

pli: Aṅguttara Nikāya 3.147


pli: Sāvajjasutta


pli: Sāvajjena kāyakammena, sāvajjena vacīkammena, sāvajjena manokammena—


pli: Anavajjena kāyakammena, anavajjena vacīkammena, anavajjena manokammena—


pli: imehi kho …pe… evaṁ sagge”ti.


pli: Dutiyaṁ.


title_pli: Aṅguttara Nikāya 3.148 15. Maṅgalavagga

pli: Aṅguttara Nikāya 3.148


pli: 15. Maṅgalavagga


pli: Visamasutta


pli: “Tīhi, bhikkhave …pe…


pli: visamena kāyakammena, visamena vacīkammena, visamena manokammena—


pli: imehi kho …pe… evaṁ niraye.


pli: Tīhi, bhikkhave, dhammehi …pe…


pli: samena kāyakammena, samena vacīkammena, samena manokammena—


pli: Tatiyaṁ.


title_pli: Aṅguttara Nikāya 3.149 15. Maṅgalavagga

pli: Aṅguttara Nikāya 3.149


pli: Asucisutta


pli: asucinā kāyakammena, asucinā vacīkammena, asucinā manokammena—


pli: Tīhi, bhikkhave …pe…


pli: sucinā kāyakammena, sucinā vacīkammena, sucinā manokammena—


pli: Imehi kho, bhikkhave, tīhi dhammehi samannāgato yathābhataṁ nikkhitto evaṁ sagge”ti.


pli: Catutthaṁ.


title_pli: Aṅguttara Nikāya 3.15 2. Rathakāravagga

pli: Aṅguttara Nikāya 3.15


pli: 2. Rathakāravagga


pli: Sacetanasutta


pli: Ekaṁ samayaṁ bhagavā bārāṇasiyaṁ viharati isipatane migadāye.


pli: Tatra kho bhagavā bhikkhū āmantesi:


pli: “bhikkhavo”ti.


pli: “Bhadante”ti te bhikkhū bhagavato paccassosuṁ.


pli: Bhagavā etadavoca:


pli: “Bhūtapubbaṁ, bhikkhave, rājā ahosi sacetano nāma.


pli: Atha kho, bhikkhave, rājā sacetano rathakāraṁ āmantesi:


pli: ‘ito me, samma rathakāra, channaṁ māsānaṁ accayena saṅgāmo bhavissati.


pli: Sakkhissasi me, samma rathakāra, navaṁ cakkayugaṁ kātun’ti?


pli: ‘Sakkomi, devā’ti kho, bhikkhave, rathakāro rañño sacetanassa paccassosi.


pli: Atha kho, bhikkhave, rathakāro chahi māsehi chārattūnehi ekaṁ cakkaṁ niṭṭhāpesi.


pli: ‘ito me, samma rathakāra, channaṁ divasānaṁ accayena saṅgāmo bhavissati, niṭṭhitaṁ navaṁ cakkayugan’ti?


pli: ‘Imehi kho, deva, chahi māsehi chārattūnehi ekaṁ cakkaṁ niṭṭhitan’ti.


pli: ‘Sakkhissasi pana me, samma rathakāra, imehi chahi divasehi dutiyaṁ cakkaṁ niṭṭhāpetun’ti?


pli: ‘Sakkomi, devā’ti kho, bhikkhave, rathakāro chahi divasehi dutiyaṁ cakkaṁ niṭṭhāpetvā navaṁ cakkayugaṁ ādāya yena rājā sacetano tenupasaṅkami; upasaṅkamitvā rājānaṁ sacetanaṁ etadavoca:


pli: ‘idaṁ te, deva, navaṁ cakkayugaṁ niṭṭhitan’ti.


pli: ‘Yañca te idaṁ, samma rathakāra, cakkaṁ chahi māsehi niṭṭhitaṁ chārattūnehi yañca te idaṁ cakkaṁ chahi divasehi niṭṭhitaṁ, imesaṁ kiṁ nānākaraṇaṁ?


pli: Nesāhaṁ kiñci nānākaraṇaṁ passāmī’ti.


pli: ‘Atthesaṁ, deva, nānākaraṇaṁ.


pli: Passatu devo nānākaraṇan’ti.


pli: Atha kho, bhikkhave, rathakāro yaṁ taṁ cakkaṁ chahi divasehi niṭṭhitaṁ taṁ pavattesi.


pli: Taṁ pavattitaṁ samānaṁ yāvatikā abhisaṅkhārassa gati tāvatikaṁ gantvā ciṅgulāyitvā bhūmiyaṁ papati.


pli: Yaṁ pana taṁ cakkaṁ chahi māsehi niṭṭhitaṁ chārattūnehi taṁ pavattesi.


pli: Taṁ pavattitaṁ samānaṁ yāvatikā abhisaṅkhārassa gati tāvatikaṁ gantvā akkhāhataṁ maññe aṭṭhāsi.


pli: ‘Ko nu kho, samma rathakāra, hetu ko paccayo yamidaṁ cakkaṁ chahi divasehi niṭṭhitaṁ taṁ pavattitaṁ samānaṁ yāvatikā abhisaṅkhārassa gati tāvatikaṁ gantvā ciṅgulāyitvā bhūmiyaṁ papati?


pli: Ko pana, samma rathakāra, hetu ko paccayo yamidaṁ cakkaṁ chahi māsehi niṭṭhitaṁ chārattūnehi taṁ pavattitaṁ samānaṁ yāvatikā abhisaṅkhārassa gati tāvatikaṁ gantvā akkhāhataṁ maññe aṭṭhāsī’ti?


pli: ‘Yamidaṁ, deva, cakkaṁ chahi divasehi niṭṭhitaṁ tassa nemipi savaṅkā sadosā sakasāvā, arāpi savaṅkā sadosā sakasāvā, nābhipi savaṅkā sadosā sakasāvā.


pli: Taṁ nemiyāpi savaṅkattā sadosattā sakasāvattā, arānampi savaṅkattā sadosattā sakasāvattā, nābhiyāpi savaṅkattā sadosattā sakasāvattā pavattitaṁ samānaṁ yāvatikā abhisaṅkhārassa gati tāvatikaṁ gantvā ciṅgulāyitvā bhūmiyaṁ papati.


pli: Yaṁ pana taṁ, deva, cakkaṁ chahi māsehi niṭṭhitaṁ chārattūnehi tassa nemipi avaṅkā adosā akasāvā, arāpi avaṅkā adosā akasāvā, nābhipi avaṅkā adosā akasāvā.


pli: Taṁ nemiyāpi avaṅkattā adosattā akasāvattā, arānampi avaṅkattā adosattā akasāvattā, nābhiyāpi avaṅkattā adosattā akasāvattā pavattitaṁ samānaṁ yāvatikā abhisaṅkhārassa gati tāvatikaṁ gantvā akkhāhataṁ maññe aṭṭhāsī’ti.


pli: Siyā kho pana, bhikkhave, tumhākaṁ evamassa:


pli: ‘añño nūna tena samayena so rathakāro ahosī’ti.


pli: Na kho panetaṁ, bhikkhave, evaṁ daṭṭhabbaṁ.


pli: Ahaṁ tena samayena so rathakāro ahosiṁ.


pli: Tadāhaṁ, bhikkhave, kusalo dāruvaṅkānaṁ dārudosānaṁ dārukasāvānaṁ.


pli: Etarahi kho panāhaṁ, bhikkhave, arahaṁ sammāsambuddho kusalo kāyavaṅkānaṁ kāyadosānaṁ kāyakasāvānaṁ, kusalo vacīvaṅkānaṁ vacīdosānaṁ vacīkasāvānaṁ, kusalo manovaṅkānaṁ manodosānaṁ manokasāvānaṁ.


pli: Yassa kassaci, bhikkhave, bhikkhussa vā bhikkhuniyā vā kāyavaṅko appahīno kāyadoso kāyakasāvo, vacīvaṅko appahīno vacīdoso vacīkasāvo, manovaṅko appahīno manodoso manokasāvo, evaṁ papatitā te, bhikkhave, imasmā dhammavinayā, seyyathāpi taṁ cakkaṁ chahi divasehi niṭṭhitaṁ.


pli: Yassa kassaci, bhikkhave, bhikkhussa vā bhikkhuniyā vā kāyavaṅko pahīno kāyadoso kāyakasāvo, vacīvaṅko pahīno vacīdoso vacīkasāvo, manovaṅko pahīno manodoso manokasāvo, evaṁ patiṭṭhitā te, bhikkhave, imasmiṁ dhammavinaye, seyyathāpi taṁ cakkaṁ chahi māsehi niṭṭhitaṁ chārattūnehi.


pli: Tasmātiha, bhikkhave, evaṁ sikkhitabbaṁ:


pli: ‘kāyavaṅkaṁ pajahissāma kāyadosaṁ kāyakasāvaṁ, vacīvaṅkaṁ pajahissāma vacīdosaṁ vacīkasāvaṁ, manovaṅkaṁ pajahissāma manodosaṁ manokasāvan’ti.


pli: Evañhi vo, bhikkhave, sikkhitabban”ti.


pli: Pañcamaṁ.


title_pli: Aṅguttara Nikāya 3.150 15. Maṅgalavagga

pli: Aṅguttara Nikāya 3.150


pli: 15. Maṅgalavagga


pli: Paṭhamakhatasutta


pli: “Tīhi, bhikkhave, dhammehi samannāgato bālo abyatto asappuriso khataṁ upahataṁ attānaṁ pariharati, sāvajjo ca hoti sānuvajjo ca viññūnaṁ, bahuñca apuññaṁ pasavati.


pli: Katamehi tīhi?


pli: Akusalena kāyakammena, akusalena vacīkammena, akusalena manokammena—


pli: Imehi kho, bhikkhave, tīhi dhammehi samannāgato bālo abyatto asappuriso khataṁ upahataṁ attānaṁ pariharati, sāvajjo ca hoti sānuvajjo ca viññūnaṁ, bahuñca apuññaṁ pasavati.


pli: Tīhi, bhikkhave, dhammehi samannāgato paṇḍito viyatto sappuriso akkhataṁ anupahataṁ attānaṁ pariharati, anavajjo ca hoti ananuvajjo ca viññūnaṁ, bahuñca puññaṁ pasavati.


pli: Kusalena kāyakammena, kusalena vacīkammena, kusalena manokammena …pe….


title_pli: Aṅguttara Nikāya 3.151 15. Maṅgalavagga

pli: Aṅguttara Nikāya 3.151


pli: Dutiyakhatasutta


pli: “Tīhi, bhikkhave …pe…


pli: sāvajjena kāyakammena, sāvajjena vacīkammena, sāvajjena manokammena …pe….


pli: Tīhi, bhikkhave …pe…


pli: anavajjena kāyakammena, anavajjena vacīkammena, anavajjena manokammena …pe….


pli: Chaṭṭhaṁ.


title_pli: Aṅguttara Nikāya 3.152 15. Maṅgalavagga

pli: Aṅguttara Nikāya 3.152


pli: Tatiyakhatasutta


pli: visamena kāyakammena, visamena vacīkammena, visamena manokammena …pe….


pli: samena kāyakammena, samena vacīkammena, samena manokammena …pe….


pli: Sattamaṁ.


title_pli: Aṅguttara Nikāya 3.153 15. Maṅgalavagga

pli: Aṅguttara Nikāya 3.153


pli: 15. Maṅgalavagga


pli: Catutthakhatasutta


pli: asucinā kāyakammena, asucinā vacīkammena, asucinā manokammena …pe….


pli: sucinā kāyakammena, sucinā vacīkammena, sucinā manokammena—


pli: Imehi kho, bhikkhave, tīhi dhammehi samannāgato paṇḍito viyatto sappuriso akkhataṁ anupahataṁ attānaṁ pariharati, anavajjo ca hoti ananuvajjo ca viññūnaṁ, bahuñca puññaṁ pasavatī”ti.


pli: Aṭṭhamaṁ.


title_pli: Aṅguttara Nikāya 3.154 15. Maṅgalavagga

pli: Aṅguttara Nikāya 3.154


pli: Vandanāsutta


pli: “Tisso imā, bhikkhave, vandanā.


pli: Katamā tisso?


pli: Kāyena, vācāya, manasā—


pli: imā kho, bhikkhave, tisso vandanā”ti.


pli: Navamaṁ.


title_pli: Aṅguttara Nikāya 3.155 15. Maṅgalavagga

pli: Aṅguttara Nikāya 3.155


pli: Pubbaṇhasutta


pli: “Ye, bhikkhave, sattā pubbaṇhasamayaṁ kāyena sucaritaṁ caranti, vācāya sucaritaṁ caranti, manasā sucaritaṁ caranti, supubbaṇho, bhikkhave, tesaṁ sattānaṁ.


pli: Ye, bhikkhave, sattā majjhanhikasamayaṁ kāyena sucaritaṁ caranti, vācāya sucaritaṁ caranti, manasā sucaritaṁ caranti, sumajjhanhiko, bhikkhave, tesaṁ sattānaṁ.


pli: Ye, bhikkhave, sattā sāyanhasamayaṁ kāyena sucaritaṁ caranti, vācāya sucaritaṁ caranti, manasā sucaritaṁ caranti, susāyanho, bhikkhave, tesaṁ sattānanti.


pli: Sunakkhattaṁ sumaṅgalaṁ,


pli: suppabhātaṁ suhuṭṭhitaṁ;


pli: Sukhaṇo sumuhutto ca,


pli: suyiṭṭhaṁ brahmacārisu.


pli: Padakkhiṇaṁ kāyakammaṁ,


pli: vācākammaṁ padakkhiṇaṁ;


pli: Padakkhiṇaṁ manokammaṁ,


pli: paṇīdhi te padakkhiṇe;


pli: Padakkhiṇāni katvāna,


pli: labhantatthe padakkhiṇe.


pli: Te atthaladdhā sukhitā,


pli: viruḷhā buddhasāsane;


pli: Arogā sukhitā hotha,


pli: saha sabbehi ñātibhī”ti.


pli: Dasamaṁ.


pli: Maṅgalavaggo pañcamo.


pli: Tassuddānaṁ


pli: Akusalañca sāvajjaṁ,


pli: visamāsucinā saha;


pli: Caturo khatā vandanā,


pli: pubbaṇhena ca te dasāti.


pli: Tatiyo paṇṇāsako samatto.


title_pli: Aṅguttara Nikāya 3 16. Acelakavagga

pli: Aṅguttara Nikāya 3


pli: 16. Acelakavagga


pli: “Tisso imā, bhikkhave, paṭipadā.


pli: Katamā tisso?


pli: Āgāḷhā paṭipadā, nijjhāmā paṭipadā, majjhimā paṭipadā.


pli: Katamā ca, bhikkhave, āgāḷhā paṭipadā?


pli: Idha, bhikkhave, ekacco evaṁvādī hoti evaṁdiṭṭhi:


pli: ‘natthi kāmesu doso’ti.


pli: So kāmesu pātabyataṁ āpajjati.


pli: Ayaṁ vuccati, bhikkhave, āgāḷhā paṭipadā.


pli: Katamā ca, bhikkhave, nijjhāmā paṭipadā?


pli: Idha, bhikkhave, ekacco acelako hoti muttācāro, hatthāpalekhano, naehibhadantiko, natiṭṭhabhadantiko, nābhihaṭaṁ na uddissakataṁ na nimantanaṁ sādiyati.


pli: So na kumbhimukhā paṭiggaṇhāti, na kaḷopimukhā paṭiggaṇhāti na eḷakamantaraṁ na daṇḍamantaraṁ na musalamantaraṁ na dvinnaṁ bhuñjamānānaṁ na gabbhiniyā na pāyamānāya na purisantaragatāya na saṅkittīsu na yattha sā upaṭṭhito hoti na yattha makkhikā saṇḍasaṇḍacārinī na macchaṁ na maṁsaṁ na suraṁ na merayaṁ, na thusodakaṁ pivati.


pli: So ekāgāriko vā hoti ekālopiko, dvāgāriko vā hoti dvālopiko … sattāgāriko vā hoti sattālopiko;


pli: ekissāpi dattiyā yāpeti, dvīhipi dattīhi yāpeti … sattahipi dattīhi yāpeti;


pli: ekāhikampi āhāraṁ āhāreti, dvāhikampi āhāraṁ āhāreti … sattāhikampi āhāraṁ āhāreti—iti evarūpaṁ addhamāsikampi pariyāyabhattabhojanānuyogamanuyutto viharati.


pli: So sākabhakkhopi hoti, sāmākabhakkhopi hoti, nīvārabhakkhopi hoti, daddulabhakkhopi hoti, haṭabhakkhopi hoti, kaṇabhakkhopi hoti, ācāmabhakkhopi hoti, piññākabhakkhopi hoti, tiṇabhakkhopi hoti, gomayabhakkhopi hoti, vanamūlaphalāhāro yāpeti pavattaphalabhojī.


pli: So sāṇānipi dhāreti, masāṇānipi dhāreti, chavadussānipi dhāreti, paṁsukūlānipi dhāreti, tirīṭānipi dhāreti, ajinampi dhāreti, ajinakkhipampi dhāreti, kusacīrampi dhāreti, vākacīrampi dhāreti, phalakacīrampi dhāreti, kesakambalampi dhāreti, vāḷakambalampi dhāreti, ulūkapakkhikampi dhāreti,


pli: ubbhaṭṭhakopi hoti āsanapaṭikkhitto,


pli: kaṇṭakāpassayikopi hoti kaṇṭakāpassaye seyyaṁ kappeti,


pli: iti evarūpaṁ anekavihitaṁ kāyassa ātāpanaparitāpanānuyogamanuyutto viharati.


pli: Ayaṁ vuccati, bhikkhave, nijjhāmā paṭipadā.


pli: Katamā ca, bhikkhave, majjhimā paṭipadā?


pli: Idha, bhikkhave, bhikkhu kāye kāyānupassī viharati ātāpī sampajāno satimā vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharati ātāpī sampajāno satimā vineyya loke abhijjhādomanassaṁ.


pli: Ayaṁ vuccati, bhikkhave, majjhimā paṭipadā.


pli: Imā kho, bhikkhave, tisso paṭipadāti.


title_pli: Tisso imā, bhikkhave, paṭipadā. Katamā tisso?

pli: Tisso imā, bhikkhave, paṭipadā.


pli: Katamā tisso?


pli: Āgāḷhā paṭipadā, nijjhāmā paṭipadā, majjhimā paṭipadā.


pli: Katamā ca, bhikkhave, āgāḷhā paṭipadā …pe…


pli: ayaṁ vuccati, bhikkhave, āgāḷhā paṭipadā.


pli: Katamā ca, bhikkhave, nijjhāmā paṭipadā …pe…


pli: ayaṁ vuccati, bhikkhave, nijjhāmā paṭipadā.


pli: Idha, bhikkhave, bhikkhu anuppannānaṁ pāpakānaṁ akusalānaṁ dhammānaṁ anuppādāya chandaṁ janeti vāyamati vīriyaṁ ārabhati cittaṁ paggaṇhāti padahati;


pli: uppannānaṁ pāpakānaṁ akusalānaṁ dhammānaṁ pahānāya chandaṁ janeti vāyamati vīriyaṁ ārabhati cittaṁ paggaṇhāti padahati;


pli: anuppannānaṁ kusalānaṁ dhammānaṁ uppādāya chandaṁ janeti vāyamati vīriyaṁ ārabhati cittaṁ paggaṇhāti padahati;


pli: uppannānaṁ kusalānaṁ dhammānaṁ ṭhitiyā asammosāya bhiyyobhāvāya vepullāya bhāvanāya pāripūriyā chandaṁ janeti vāyamati vīriyaṁ ārabhati cittaṁ paggaṇhāti padahati ….


title_pli: Chandasamādhipadhānasaṅkhārasamannāgataṁ iddhipādaṁ bhāveti vīriyasamādhi …pe…


pli: vīriyasamādhi …pe…


pli: cittasamādhi …pe…


pli: vīmaṁsāsamādhipadhānasaṅkhārasamannāgataṁ iddhipādaṁ bhāveti …pe….


title_pli: Saddhindriyaṁ bhāveti … vīriyindriyaṁ bhāveti …

pli: Saddhindriyaṁ bhāveti …


pli: vīriyindriyaṁ bhāveti …


pli: satindriyaṁ bhāveti …


pli: samādhindriyaṁ bhāveti …


pli: paññindriyaṁ bhāveti …pe….


title_pli: Aṅguttara Nikāya 3.16 2. Rathakāravagga

pli: Aṅguttara Nikāya 3.16


pli: 2. Rathakāravagga


pli: Apaṇṇakasutta


pli: “Tīhi, bhikkhave, dhammehi samannāgato bhikkhu apaṇṇakapaṭipadaṁ paṭipanno hoti, yoni cassa āraddhā hoti āsavānaṁ khayāya.


pli: Katamehi tīhi?


pli: Idha, bhikkhave, bhikkhu indriyesu guttadvāro hoti, bhojane mattaññū hoti, jāgariyaṁ anuyutto hoti.


pli: Kathañca, bhikkhave, bhikkhu indriyesu guttadvāro hoti?


pli: Idha, bhikkhave, bhikkhu cakkhunā rūpaṁ disvā na nimittaggāhī hoti nānubyañjanaggāhī.


pli: Yatvādhikaraṇamenaṁ cakkhundriyaṁ asaṁvutaṁ viharantaṁ abhijjhādomanassā pāpakā akusalā dhammā anvāssaveyyuṁ tassa saṁvarāya paṭipajjati, rakkhati cakkhundriyaṁ, cakkhundriye saṁvaraṁ āpajjati.


pli: Sotena saddaṁ sutvā …


pli: ghānena gandhaṁ ghāyitvā …


pli: jivhāya rasaṁ sāyitvā …


pli: kāyena phoṭṭhabbaṁ phusitvā …


pli: manasā dhammaṁ viññāya na nimittaggāhī hoti nānubyañjanaggāhī.


pli: Yatvādhikaraṇamenaṁ manindriyaṁ asaṁvutaṁ viharantaṁ abhijjhādomanassā pāpakā akusalā dhammā anvāssaveyyuṁ tassa saṁvarāya paṭipajjati, rakkhati manindriyaṁ, manindriye saṁvaraṁ āpajjati.


pli: Evaṁ kho, bhikkhave, bhikkhu indriyesu guttadvāro hoti.


pli: Kathañca, bhikkhave, bhikkhu bhojane mattaññū hoti?


pli: Idha, bhikkhave, bhikkhu paṭisaṅkhā yoniso āhāraṁ āhāreti:


pli: ‘neva davāya na madāya na maṇḍanāya na vibhūsanāya, yāvadeva imassa kāyassa ṭhitiyā yāpanāya vihiṁsūparatiyā brahmacariyānuggahāya, iti purāṇañca vedanaṁ paṭihaṅkhāmi, navañca vedanaṁ na uppādessāmi, yātrā ca me bhavissati anavajjatā ca phāsuvihāro cā’ti.


pli: Evaṁ kho, bhikkhave, bhikkhu bhojane mattaññū hoti.


pli: Kathañca, bhikkhave, bhikkhu jāgariyaṁ anuyutto hoti?


pli: Idha, bhikkhave, bhikkhu divasaṁ caṅkamena nisajjāya āvaraṇīyehi dhammehi cittaṁ parisodheti, rattiyā paṭhamaṁ yāmaṁ caṅkamena nisajjāya āvaraṇīyehi dhammehi cittaṁ parisodheti, rattiyā majjhimaṁ yāmaṁ dakkhiṇena passena sīhaseyyaṁ kappeti pāde pādaṁ accādhāya sato sampajāno uṭṭhānasaññaṁ manasi karitvā, rattiyā pacchimaṁ yāmaṁ paccuṭṭhāya caṅkamena nisajjāya āvaraṇīyehi dhammehi cittaṁ parisodheti.


pli: Evaṁ kho, bhikkhave, bhikkhu jāgariyaṁ anuyutto hoti.


pli: Imehi kho, bhikkhave, tīhi dhammehi samannāgato bhikkhu apaṇṇakapaṭipadaṁ paṭipanno hoti, yoni cassa āraddhā hoti āsavānaṁ khayāyā”ti.


pli: Chaṭṭhaṁ.


title_pli: Saddhābalaṁ bhāveti … vīriyabalaṁ bhāveti …

pli: Saddhābalaṁ bhāveti …


pli: vīriyabalaṁ bhāveti …


pli: satibalaṁ bhāveti …


pli: samādhibalaṁ bhāveti …


pli: paññābalaṁ bhāveti …pe….


title_pli: Satisambojjhaṅgaṁ bhāveti … dhammavicayasambojjhaṅgaṁ bhāveti …

pli: Satisambojjhaṅgaṁ bhāveti …


pli: dhammavicayasambojjhaṅgaṁ bhāveti …


pli: vīriyasambojjhaṅgaṁ bhāveti …


pli: pītisambojjhaṅgaṁ bhāveti …


pli: passaddhisambojjhaṅgaṁ bhāveti …


pli: samādhisambojjhaṅgaṁ bhāveti …


pli: upekkhāsambojjhaṅgaṁ bhāveti …pe….


title_pli: Sammādiṭṭhiṁ bhāveti … sammāsaṅkappaṁ bhāveti …

pli: Sammādiṭṭhiṁ bhāveti …


pli: sammāsaṅkappaṁ bhāveti …


pli: sammāvācaṁ bhāveti …


pli: sammākammantaṁ bhāveti …


pli: sammāājīvaṁ bhāveti …


pli: sammāvāyāmaṁ bhāveti …


pli: sammāsatiṁ bhāveti …


pli: sammāsamādhiṁ bhāveti ….


pli: Ayaṁ vuccati, bhikkhave, majjhimā paṭipadā.


pli: Imā kho, bhikkhave, tisso paṭipadā”ti.


pli: Acelakavaggo chaṭṭho.


pli: Tassuddānaṁ


pli: Satipaṭṭhānaṁ sammappadhānaṁ,


pli: Iddhipādindriyena ca;


pli: Balaṁ bojjhaṅgo maggo ca,


pli: Paṭipadāya yojayeti.


title_pli: Aṅguttara Nikāya 3 17. Kammapathapeyyāla

pli: Aṅguttara Nikāya 3


pli: 17. Kammapathapeyyāla


pli: “Tīhi, bhikkhave, dhammehi samannāgato yathābhataṁ nikkhitto evaṁ niraye.


pli: Katamehi tīhi?


pli: Attanā ca pāṇātipātī hoti, parañca pāṇātipāte samādapeti, pāṇātipāte ca samanuñño hoti.


pli: Imehi kho, bhikkhave, tīhi dhammehi samannāgato yathābhataṁ nikkhitto evaṁ niraye.


title_pli: Tīhi, bhikkhave, dhammehi samannāgato yathābhataṁ nikkhitto evaṁ sagge. Katamehi tīhi?


pli: Attanā ca pāṇātipātā paṭivirato hoti, parañca pāṇātipātā veramaṇiyā samādapeti, pāṇātipātā veramaṇiyā ca samanuñño hoti …pe….


title_pli: Attanā ca adinnādāyī hoti, parañca adinnādāne samādapeti, adinnādāne ca samanuñño hoti …pe….


pli: Attanā ca adinnādānā paṭivirato hoti, parañca adinnādānā veramaṇiyā samādapeti, adinnādānā veramaṇiyā ca samanuñño hoti …pe….


title_pli: Attanā ca kāmesumicchācārī hoti, parañca kāmesumicchācāre samādapeti, kāmesumicchācāre ca samanuñño hoti …pe….


pli: Attanā ca kāmesumicchācārā paṭivirato hoti, parañca kāmesumicchācārā veramaṇiyā samādapeti, kāmesumicchācārā veramaṇiyā ca samanuñño hoti …pe….


title_pli: Attanā ca musāvādī hoti, parañca musāvāde samādapeti, musāvāde ca samanuñño hoti …pe….


title_pli: Aṅguttara Nikāya 3.17 2. Rathakāravagga

pli: Aṅguttara Nikāya 3.17


pli: 2. Rathakāravagga


pli: Attabyābādhasutta


pli: “Tayome, bhikkhave, dhammā attabyābādhāyapi saṁvattanti, parabyābādhāyapi saṁvattanti, ubhayabyābādhāyapi saṁvattanti.


pli: Katame tayo?


pli: Ime kho, bhikkhave, tayo dhammā attabyābādhāyapi saṁvattanti, parabyābādhāyapi saṁvattanti, ubhayabyābādhāyapi saṁvattanti.


pli: Tayome, bhikkhave, dhammā nevattabyābādhāyapi saṁvattanti, na parabyābādhāyapi saṁvattanti, na ubhayabyābādhāyapi saṁvattanti.


pli: Ime kho, bhikkhave, tayo dhammā nevattabyābādhāyapi saṁvattanti, na parabyābādhāyapi saṁvattanti, na ubhayabyābādhāyapi saṁvattantī”ti.


pli: Sattamaṁ.


title_pli: Attanā ca musāvādā paṭivirato hoti, parañca musāvādā veramaṇiyā samādapeti, musāvādā veramaṇiyā ca samanuñño hoti …pe….


title_pli: Attanā ca pisuṇavāco hoti, parañca pisuṇāya vācāya samādapeti, pisuṇāya vācāya ca samanuñño hoti …pe….


pli: Attanā ca pisuṇāya vācāya paṭivirato hoti, parañca pisuṇāya vācāya veramaṇiyā samādapeti, pisuṇāya vācāya veramaṇiyā ca samanuñño hoti …pe….


title_pli: Attanā ca pharusavāco hoti, parañca pharusāya vācāya samādapeti, pharusāya vācāya ca samanuñño hoti …pe….


pli: Attanā ca pharusāya vācāya paṭivirato hoti, parañca pharusāya vācāya veramaṇiyā samādapeti, pharusāya vācāya veramaṇiyā ca samanuñño hoti …pe….


title_pli: Attanā ca samphappalāpī hoti, parañca samphappalāpe samādapeti, samphappalāpe ca samanuñño hoti …pe….


pli: Attanā ca samphappalāpā paṭivirato hoti, parañca samphappalāpā veramaṇiyā samādapeti, samphappalāpā veramaṇiyā ca samanuñño hoti …pe….


title_pli: Attanā ca abhijjhālu hoti, parañca abhijjhāya samādapeti, abhijjhāya ca samanuñño hoti …pe….


title_pli: Attanā ca anabhijjhālu hoti, parañca anabhijjhāya samādapeti, anabhijjhāya ca samanuñño hoti …pe….


title_pli: Attanā ca byāpannacitto hoti, parañca byāpāde samādapeti, byāpāde ca samanuñño hoti …pe….


title_pli: Aṅguttara Nikāya 3.18 2. Rathakāravagga

pli: Aṅguttara Nikāya 3.18


pli: Devalokasutta


pli: “Sace vo, bhikkhave, aññatitthiyā paribbājakā evaṁ puccheyyuṁ:


pli: ‘devalokūpapattiyā, āvuso, samaṇe gotame brahmacariyaṁ vussathā’ti?


pli: Nanu tumhe, bhikkhave, evaṁ puṭṭhā aṭṭīyeyyātha harāyeyyātha jiguccheyyāthā”ti?


pli: “Evaṁ, bhante”.


pli: “Iti kira tumhe, bhikkhave, dibbena āyunā aṭṭīyatha harāyatha jigucchatha, dibbena vaṇṇena dibbena sukhena dibbena yasena dibbenādhipateyyena aṭṭīyatha harāyatha jigucchatha;


pli: pageva kho pana, bhikkhave, tumhehi kāyaduccaritena aṭṭīyitabbaṁ harāyitabbaṁ jigucchitabbaṁ, vacīduccaritena … manoduccaritena aṭṭīyitabbaṁ harāyitabbaṁ jigucchitabban”ti.


pli: Aṭṭhamaṁ.


title_pli: Attanā ca abyāpannacitto hoti, parañca abyāpāde samādapeti, abyāpāde ca samanuñño hoti …pe….


title_pli: Attanā ca micchādiṭṭhiko hoti, parañca micchādiṭṭhiyā samādapeti, micchādiṭṭhiyā ca samanuñño hoti …pe….


title_pli: Attanā ca sammādiṭṭhiko hoti, parañca sammādiṭṭhiyā samādapeti, sammādiṭṭhiyā ca samanuñño hoti. Imehi kho, bhikkhave, t


pli: Imehi kho, bhikkhave, tīhi dhammehi samannāgato yathābhataṁ nikkhitto evaṁ sagge”ti.


pli: Kammapathapeyyālaṁ niṭṭhitaṁ.


pli: Tassuddānaṁ


pli: Pāṇaṁ adinnamicchā ca,


pli: musāvādī ca pisuṇā;


pli: Pharusā samphappalāpo ca,


pli: abhijjhā byāpādadiṭṭhi ca;


pli: Kammapathesu peyyālaṁ,


pli: tikakena niyojayeti.


title_pli: Aṅguttara Nikāya 3 18. Rāgapeyyāla

pli: Aṅguttara Nikāya 3


pli: 18. Rāgapeyyāla


pli: “Rāgassa, bhikkhave, abhiññāya tayo dhammā bhāvetabbā.


pli: Katame tayo?


pli: Suññato samādhi, animitto samādhi, appaṇihito samādhi—


pli: rāgassa, bhikkhave, abhiññāya ime tayo dhammā bhāvetabbā. (…)


pli: Rāgassa, bhikkhave, pariññāya …pe…


pli: parikkhayāya …


pli: pahānāya …


pli: khayāya …


pli: vayāya …


pli: virāgāya …


pli: nirodhāya …


pli: cāgāya …


pli: paṭinissaggāya ime tayo dhammā bhāvetabbā.


pli: Dosassa …


pli: mohassa …


pli: kodhassa …


pli: upanāhassa …


pli: makkhassa …


pli: paḷāsassa …


pli: issāya …


pli: macchariyassa …


pli: māyāya …


pli: sāṭheyyassa …


pli: thambhassa …


pli: sārambhassa …


pli: mānassa …


pli: atimānassa …


pli: madassa …


pli: pamādassa …


pli: abhiññāya …


pli: pariññāya …


pli: parikkhayāya …


pli: pahānāya …


pli: khayāya …


pli: vayāya …


pli: virāgāya …


pli: nirodhāya …


pli: cāgāya …


pli: paṭinissaggāya ime tayo dhammā bhāvetabbā”ti.


pli: Idamavoca bhagavā.


pli: Attamanā te bhikkhū bhagavato bhāsitaṁ abhinandunti.


pli: Rāgapeyyālaṁ niṭṭhitaṁ.


pli: Tassuddānaṁ


pli: Rāgaṁ dosañca mohañca,


pli: kodhūpanāhapañcamaṁ;


pli: Makkhapaḷāsaissā ca,


pli: maccharimāyāsāṭheyyā.


pli: Thambhasārambhamānañca,


pli: atimānamadassa ca;


pli: Pamādā sattarasa vuttā,


pli: rāgapeyyālanissitā.


pli: Ete opammayuttena,


pli: āpādena abhiññāya;


pli: Pariññāya parikkhayā,


pli: pahānakkhayabbayena;


pli: Virāganirodhacāgaṁ,


pli: paṭinissagge ime dasa.


pli: Suññato animitto ca,


pli: appaṇihito ca tayo;


pli: Samādhimūlakā peyyā—


pli: lesupi vavatthitā cāti.


pli: Tatiyo paṇṇāsako niṭṭhito.


pli: Tikanipātapāḷi niṭṭhitā.


title_pli: Aṅguttara Nikāya 3.19 2. Rathakāravagga

pli: Aṅguttara Nikāya 3.19


pli: 2. Rathakāravagga


pli: Paṭhamapāpaṇikasutta


pli: “Tīhi, bhikkhave, aṅgehi samannāgato pāpaṇiko abhabbo anadhigataṁ vā bhogaṁ adhigantuṁ, adhigataṁ vā bhogaṁ phātiṁ kātuṁ.


pli: Katamehi tīhi?


pli: Idha, bhikkhave, pāpaṇiko pubbaṇhasamayaṁ na sakkaccaṁ kammantaṁ adhiṭṭhāti, majjhanhikasamayaṁ na sakkaccaṁ kammantaṁ adhiṭṭhāti, sāyanhasamayaṁ na sakkaccaṁ kammantaṁ adhiṭṭhāti.


pli: Imehi kho, bhikkhave, tīhi aṅgehi samannāgato pāpaṇiko abhabbo anadhigataṁ vā bhogaṁ adhigantuṁ, adhigataṁ vā bhogaṁ phātiṁ kātuṁ.


pli: Evamevaṁ kho, bhikkhave, tīhi dhammehi samannāgato bhikkhu abhabbo anadhigataṁ vā kusalaṁ dhammaṁ adhigantuṁ, adhigataṁ vā kusalaṁ dhammaṁ phātiṁ kātuṁ.


pli: Idha, bhikkhave, bhikkhu pubbaṇhasamayaṁ na sakkaccaṁ samādhinimittaṁ adhiṭṭhāti, majjhanhikasamayaṁ na sakkaccaṁ samādhinimittaṁ adhiṭṭhāti, sāyanhasamayaṁ na sakkaccaṁ samādhinimittaṁ adhiṭṭhāti.


pli: Imehi kho, bhikkhave, tīhi dhammehi samannāgato bhikkhu abhabbo anadhigataṁ vā kusalaṁ dhammaṁ adhigantuṁ, adhigataṁ vā kusalaṁ dhammaṁ phātiṁ kātuṁ.


pli: Tīhi, bhikkhave, aṅgehi samannāgato pāpaṇiko bhabbo anadhigataṁ vā bhogaṁ adhigantuṁ, adhigataṁ vā bhogaṁ phātiṁ kātuṁ.


pli: Idha, bhikkhave, pāpaṇiko pubbaṇhasamayaṁ sakkaccaṁ kammantaṁ adhiṭṭhāti, majjhanhikasamayaṁ …pe… sāyanhasamayaṁ sakkaccaṁ kammantaṁ adhiṭṭhāti.


pli: Imehi kho, bhikkhave, tīhi aṅgehi samannāgato pāpaṇiko bhabbo anadhigataṁ vā bhogaṁ adhigantuṁ, adhigataṁ vā bhogaṁ phātiṁ kātuṁ.


pli: Evamevaṁ kho, bhikkhave, tīhi dhammehi samannāgato bhikkhu bhabbo anadhigataṁ vā kusalaṁ dhammaṁ adhigantuṁ, adhigataṁ vā kusalaṁ dhammaṁ phātiṁ kātuṁ.


pli: Idha, bhikkhave, bhikkhu pubbaṇhasamayaṁ sakkaccaṁ samādhinimittaṁ adhiṭṭhāti, majjhanhikasamayaṁ …pe… sāyanhasamayaṁ sakkaccaṁ samādhinimittaṁ adhiṭṭhāti.


pli: Imehi kho, bhikkhave, tīhi dhammehi samannāgato bhikkhu bhabbo anadhigataṁ vā kusalaṁ dhammaṁ adhigantuṁ, adhigataṁ vā kusalaṁ dhammaṁ phātiṁ kātun”ti.


pli: Navamaṁ.


title_pli: Aṅguttara Nikāya 3.2 1. Bālavagga

pli: Aṅguttara Nikāya 3.2


pli: 1. Bālavagga


pli: Lakkhaṇasutta


pli: “Kammalakkhaṇo, bhikkhave, bālo, kammalakkhaṇo paṇḍito, apadānasobhanī paññāti.


pli: Tīhi, bhikkhave, dhammehi samannāgato bālo veditabbo.


pli: Katamehi tīhi?


pli: Imehi kho, bhikkhave, tīhi dhammehi samannāgato bālo veditabbo.


pli: Tīhi, bhikkhave, dhammehi samannāgato paṇḍito veditabbo.


pli: Imehi kho, bhikkhave, tīhi dhammehi samannāgato paṇḍito veditabbo.


pli: Tasmātiha, bhikkhave, evaṁ sikkhitabbaṁ:


pli: ‘yehi tīhi dhammehi samannāgato bālo veditabbo te tayo dhamme abhinivajjetvā, yehi tīhi dhammehi samannāgato paṇḍito veditabbo te tayo dhamme samādāya vattissāmā’ti.


pli: Evañhi vo, bhikkhave, sikkhitabban”ti.


pli: Dutiyaṁ.


title_pli: Aṅguttara Nikāya 3.20 2. Rathakāravagga

pli: Aṅguttara Nikāya 3.20


pli: 2. Rathakāravagga


pli: Dutiyapāpaṇikasutta


pli: “Tīhi, bhikkhave, aṅgehi samannāgato pāpaṇiko nacirasseva mahattaṁ vepullattaṁ pāpuṇāti bhogesu.


pli: Idha, bhikkhave, pāpaṇiko cakkhumā ca hoti vidhuro ca nissayasampanno ca.


pli: Kathañca, bhikkhave, pāpaṇiko cakkhumā hoti?


pli: Idha, bhikkhave, pāpaṇiko paṇiyaṁ jānāti:


pli: ‘idaṁ paṇiyaṁ evaṁ kītaṁ, evaṁ vikkayamānaṁ, ettakaṁ mūlaṁ bhavissati, ettako udayo’ti.


pli: Evaṁ kho, bhikkhave, pāpaṇiko cakkhumā hoti.


pli: Kathañca, bhikkhave, pāpaṇiko vidhuro hoti?


pli: Idha, bhikkhave, pāpaṇiko kusalo hoti paṇiyaṁ ketuñca vikketuñca.


pli: Evaṁ kho, bhikkhave, pāpaṇiko vidhuro hoti.


pli: Kathañca, bhikkhave, pāpaṇiko nissayasampanno hoti?


pli: Idha, bhikkhave, pāpaṇikaṁ ye te gahapatī vā gahapatiputtā vā aḍḍhā mahaddhanā mahābhogā te evaṁ jānanti:


pli: ‘ayaṁ kho bhavaṁ pāpaṇiko cakkhumā vidhuro ca paṭibalo puttadārañca posetuṁ, amhākañca kālena kālaṁ anuppadātun’ti.


pli: Te naṁ bhogehi nipatanti:


pli: ‘ito, samma pāpaṇika, bhoge karitvā puttadārañca posehi, amhākañca kālena kālaṁ anuppadehī’ti.


pli: Evaṁ kho, bhikkhave, pāpaṇiko nissayasampanno hoti.


pli: Imehi kho, bhikkhave, tīhi aṅgehi samannāgato pāpaṇiko nacirasseva mahattaṁ vepullattaṁ pāpuṇāti bhogesu.


pli: Evamevaṁ kho, bhikkhave, tīhi dhammehi samannāgato bhikkhu nacirasseva mahattaṁ vepullattaṁ pāpuṇāti kusalesu dhammesu.


pli: Katamehi tīhi?


pli: Idha, bhikkhave, bhikkhu cakkhumā ca hoti vidhuro ca nissayasampanno ca.


pli: Kathañca, bhikkhave, bhikkhu cakkhumā hoti?


pli: Idha, bhikkhave, bhikkhu ‘idaṁ dukkhan’ti yathābhūtaṁ pajānāti, ‘ayaṁ dukkhasamudayo’ti yathābhūtaṁ pajānāti, ‘ayaṁ dukkhanirodho’ti yathābhūtaṁ pajānāti, ‘ayaṁ dukkhanirodhagāminī paṭipadā’ti yathābhūtaṁ pajānāti.


pli: Evaṁ kho, bhikkhave, bhikkhu cakkhumā hoti.


pli: Kathañca, bhikkhave, bhikkhu vidhuro hoti?


pli: Idha, bhikkhave, bhikkhu āraddhavīriyo viharati akusalānaṁ dhammānaṁ pahānāya, kusalānaṁ dhammānaṁ upasampadāya, thāmavā daḷhaparakkamo anikkhittadhuro kusalesu dhammesu.


pli: Evaṁ kho, bhikkhave, bhikkhu vidhuro hoti.


pli: Kathañca, bhikkhave, bhikkhu nissayasampanno hoti?


pli: Idha, bhikkhave, bhikkhu ye te bhikkhū bahussutā āgatāgamā dhammadharā vinayadharā mātikādharā te kālena kālaṁ upasaṅkamitvā paripucchati paripañhati:


pli: ‘idaṁ, bhante, kathaṁ, imassa ko attho’ti?


pli: Tassa te āyasmanto avivaṭañceva vivaranti, anuttānīkatañca uttānīkaronti, anekavihitesu ca kaṅkhāṭhāniyesu dhammesu kaṅkhaṁ paṭivinodenti.


pli: Evaṁ kho, bhikkhave, bhikkhu nissayasampanno hoti.


pli: Imehi kho, bhikkhave, tīhi dhammehi samannāgato bhikkhu nacirasseva mahattaṁ vepullattaṁ pāpuṇāti kusalesu dhammesū”ti.


pli: Dasamaṁ.


pli: Paṭhamabhāṇavāro niṭṭhito.


pli: Rathakāravaggo dutiyo.


pli: Tassuddānaṁ


pli: Ñāto sāraṇīyo bhikkhu,


pli: cakkavattī sacetano;


pli: Apaṇṇakattā devo ca,


pli: duve pāpaṇikena cāti.


title_pli: Aṅguttara Nikāya 3.21 3. Puggalavagga

pli: Aṅguttara Nikāya 3.21


pli: 3. Puggalavagga


pli: Samiddhasutta


pli: Evaṁ me sutaṁ—


pli: ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Atha kho āyasmā ca samiddho āyasmā ca mahākoṭṭhiko yenāyasmā sāriputto tenupasaṅkamiṁsu; upasaṅkamitvā āyasmatā sāriputtena saddhiṁ sammodiṁsu.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdiṁsu. Ekamantaṁ nisinnaṁ kho āyasmantaṁ samiddhaṁ āyasmā sāriputto etadavoca:


pli: “Tayome, āvuso samiddha, puggalā santo saṁvijjamānā lokasmiṁ.


pli: Katame tayo?


pli: Ime kho, āvuso, tayo puggalā santo saṁvijjamānā lokasmiṁ.


pli: Imesaṁ, āvuso, tiṇṇaṁ puggalānaṁ katamo te puggalo khamati abhikkantataro ca paṇītataro cā”ti?


pli: “Tayome, āvuso sāriputta, puggalā santo saṁvijjamānā lokasmiṁ.


pli: Imesaṁ, āvuso, tiṇṇaṁ puggalānaṁ yvāyaṁ puggalo saddhāvimutto, ayaṁ me puggalo khamati imesaṁ tiṇṇaṁ puggalānaṁ abhikkantataro ca paṇītataro ca.


pli: Taṁ kissa hetu?


pli: Imassa, āvuso, puggalassa saddhindriyaṁ adhimattan”ti.


pli: Atha kho āyasmā sāriputto āyasmantaṁ mahākoṭṭhikaṁ etadavoca:


pli: “tayome, āvuso koṭṭhika, puggalā santo saṁvijjamānā lokasmiṁ.


pli: Imesaṁ, āvuso, tiṇṇaṁ puggalānaṁ yvāyaṁ puggalo kāyasakkhī, ayaṁ me puggalo khamati imesaṁ tiṇṇaṁ puggalānaṁ abhikkantataro ca paṇītataro ca.


pli: Imassa, āvuso, puggalassa samādhindriyaṁ adhimattan”ti.


pli: Atha kho āyasmā mahākoṭṭhiko āyasmantaṁ sāriputtaṁ etadavoca:


pli: “tayome, āvuso sāriputta, puggalā santo saṁvijjamānā lokasmiṁ.


pli: “Tayome, āvuso koṭṭhika, puggalā santo saṁvijjamānā lokasmiṁ.


pli: Imesaṁ, āvuso, tiṇṇaṁ puggalānaṁ yvāyaṁ puggalo diṭṭhippatto, ayaṁ me puggalo khamati imesaṁ tiṇṇaṁ puggalānaṁ abhikkantataro ca paṇītataro ca.


pli: Imassa, āvuso, puggalassa paññindriyaṁ adhimattan”ti.


pli: Atha kho āyasmā sāriputto āyasmantañca samiddhaṁ āyasmantañca mahākoṭṭhikaṁ etadavoca:


pli: “byākataṁ kho, āvuso, amhehi sabbeheva yathāsakaṁ paṭibhānaṁ.


pli: Āyāmāvuso, yena bhagavā tenupasaṅkamissāma; upasaṅkamitvā bhagavato etamatthaṁ ārocessāma.


pli: Yathā no bhagavā byākarissati tathā naṁ dhāressāmā”ti.


pli: “Evamāvuso”ti kho āyasmā ca samiddho āyasmā ca mahākoṭṭhiko āyasmato sāriputtassa paccassosuṁ.


pli: Atha kho āyasmā ca sāriputto āyasmā ca samiddho āyasmā ca mahākoṭṭhiko yena bhagavā tenupasaṅkamiṁsu; upasaṅkamitvā bhagavantaṁ abhivādetvā ekamantaṁ nisīdiṁsu.


pli: Ekamantaṁ nisinno kho āyasmā sāriputto yāvatako ahosi āyasmatā ca samiddhena āyasmatā ca mahākoṭṭhikena saddhiṁ kathāsallāpo taṁ sabbaṁ bhagavato ārocesi.


pli: “Na khvettha, sāriputta, sukaraṁ ekaṁsena byākātuṁ:


pli: ‘ayaṁ imesaṁ tiṇṇaṁ puggalānaṁ abhikkantataro ca paṇītataro cā’ti.


pli: Ṭhānañhetaṁ, sāriputta, vijjati yvāyaṁ puggalo saddhāvimutto svāssa arahattāya paṭipanno, yvāyaṁ puggalo kāyasakkhī svāssa sakadāgāmī vā anāgāmī vā, yo cāyaṁ puggalo diṭṭhippatto sopassa sakadāgāmī vā anāgāmī vā.


pli: Na khvettha, sāriputta, sukaraṁ ekaṁsena byākātuṁ:


pli: Ṭhānañhetaṁ, sāriputta, vijjati yvāyaṁ puggalo kāyasakkhī svāssa arahattāya paṭipanno, yvāyaṁ puggalo saddhāvimutto svāssa sakadāgāmī vā anāgāmī vā, yo cāyaṁ puggalo diṭṭhippatto sopassa sakadāgāmī vā anāgāmī vā.


pli: Ṭhānañhetaṁ, sāriputta, vijjati yvāyaṁ puggalo diṭṭhippatto svāssa arahattāya paṭipanno, yvāyaṁ puggalo saddhāvimutto svāssa sakadāgāmī vā anāgāmī vā, yo cāyaṁ puggalo kāyasakkhī sopassa sakadāgāmī vā anāgāmī vā.


pli: ‘ayaṁ imesaṁ tiṇṇaṁ puggalānaṁ abhikkantataro ca paṇītataro cā’”ti.


pli: Paṭhamaṁ.


title_pli: Aṅguttara Nikāya 3.22 3. Puggalavagga

pli: Aṅguttara Nikāya 3.22


pli: 3. Puggalavagga


pli: Gilānasutta


pli: “Tayome, bhikkhave, gilānā santo saṁvijjamānā lokasmiṁ.


pli: Katame tayo?


pli: Idha, bhikkhave, ekacco gilāno labhanto vā sappāyāni bhojanāni alabhanto vā sappāyāni bhojanāni, labhanto vā sappāyāni bhesajjāni alabhanto vā sappāyāni bhesajjāni, labhanto vā patirūpaṁ upaṭṭhākaṁ alabhanto vā patirūpaṁ upaṭṭhākaṁ neva vuṭṭhāti tamhā ābādhā.


pli: Idha pana, bhikkhave, ekacco gilāno labhanto vā sappāyāni bhojanāni alabhanto vā sappāyāni bhojanāni, labhanto vā sappāyāni bhesajjāni alabhanto vā sappāyāni bhesajjāni, labhanto vā patirūpaṁ upaṭṭhākaṁ alabhanto vā patirūpaṁ upaṭṭhākaṁ vuṭṭhāti tamhā ābādhā.


pli: Idha pana, bhikkhave, ekacco gilāno labhantova sappāyāni bhojanāni no alabhanto, labhantova sappāyāni bhesajjāni no alabhanto, labhantova patirūpaṁ upaṭṭhākaṁ no alabhanto vuṭṭhāti tamhā ābādhā.


pli: Tatra, bhikkhave, yvāyaṁ gilāno labhantova sappāyāni bhojanāni no alabhanto, labhantova sappāyāni bhesajjāni no alabhanto, labhantova patirūpaṁ upaṭṭhākaṁ no alabhanto vuṭṭhāti tamhā ābādhā, imaṁ kho, bhikkhave, gilānaṁ paṭicca gilānabhattaṁ anuññātaṁ gilānabhesajjaṁ anuññātaṁ gilānupaṭṭhāko anuññāto.


pli: Imañca pana, bhikkhave, gilānaṁ paṭicca aññepi gilānā upaṭṭhātabbā.


pli: Ime kho, bhikkhave, tayo gilānā santo saṁvijjamānā lokasmiṁ.


pli: Evamevaṁ kho, bhikkhave, tayome gilānūpamā puggalā santo saṁvijjamānā lokasmiṁ.


pli: Idha, bhikkhave, ekacco puggalo labhanto vā tathāgataṁ dassanāya alabhanto vā tathāgataṁ dassanāya, labhanto vā tathāgatappaveditaṁ dhammavinayaṁ savanāya alabhanto vā tathāgatappaveditaṁ dhammavinayaṁ savanāya neva okkamati niyāmaṁ kusalesu dhammesu sammattaṁ.


pli: Idha, pana, bhikkhave, ekacco puggalo labhanto vā tathāgataṁ dassanāya alabhanto vā tathāgataṁ dassanāya, labhanto vā tathāgatappaveditaṁ dhammavinayaṁ savanāya alabhanto vā tathāgatappaveditaṁ dhammavinayaṁ savanāya okkamati niyāmaṁ kusalesu dhammesu sammattaṁ.


pli: Idha pana, bhikkhave, ekacco puggalo labhantova tathāgataṁ dassanāya no alabhanto, labhantova tathāgatappaveditaṁ dhammavinayaṁ savanāya no alabhanto okkamati niyāmaṁ kusalesu dhammesu sammattaṁ.


pli: Tatra, bhikkhave, yvāyaṁ puggalo labhantova tathāgataṁ dassanāya no alabhanto, labhantova tathāgatappaveditaṁ dhammavinayaṁ savanāya no alabhanto okkamati niyāmaṁ kusalesu dhammesu sammattaṁ, imaṁ kho, bhikkhave, puggalaṁ paṭicca dhammadesanā anuññātā.


pli: Imañca pana, bhikkhave, puggalaṁ paṭicca aññesampi dhammo desetabbo.


pli: Ime kho, bhikkhave, tayo gilānūpamā puggalā santo saṁvijjamānā lokasmin”ti.


pli: Dutiyaṁ.


title_pli: Aṅguttara Nikāya 3.23 3. Puggalavagga

pli: Aṅguttara Nikāya 3.23


pli: 3. Puggalavagga


pli: Saṅkhārasutta


pli: “Tayome, bhikkhave, puggalā santo saṁvijjamānā lokasmiṁ.


pli: Katame tayo?


pli: Idha, bhikkhave, ekacco puggalo sabyābajjhaṁ kāyasaṅkhāraṁ abhisaṅkharoti, sabyābajjhaṁ vacīsaṅkhāraṁ abhisaṅkharoti, sabyābajjhaṁ manosaṅkhāraṁ abhisaṅkharoti.


pli: So sabyābajjhaṁ kāyasaṅkhāraṁ abhisaṅkharitvā, sabyābajjhaṁ vacīsaṅkhāraṁ abhisaṅkharitvā, sabyābajjhaṁ manosaṅkhāraṁ abhisaṅkharitvā sabyābajjhaṁ lokaṁ upapajjati.


pli: Tamenaṁ sabyābajjhaṁ lokaṁ upapannaṁ samānaṁ sabyābajjhā phassā phusanti.


pli: So sabyābajjhehi phassehi phuṭṭho samāno sabyābajjhaṁ vedanaṁ vedayati ekantadukkhaṁ, seyyathāpi sattā nerayikā.


pli: Idha pana, bhikkhave, ekacco puggalo abyābajjhaṁ kāyasaṅkhāraṁ abhisaṅkharoti, abyābajjhaṁ vacīsaṅkhāraṁ abhisaṅkharoti, abyābajjhaṁ manosaṅkhāraṁ abhisaṅkharoti.


pli: So abyābajjhaṁ kāyasaṅkhāraṁ abhisaṅkharitvā, abyābajjhaṁ vacīsaṅkhāraṁ abhisaṅkharitvā, abyābajjhaṁ manosaṅkhāraṁ abhisaṅkharitvā abyābajjhaṁ lokaṁ upapajjati.


pli: Tamenaṁ abyābajjhaṁ lokaṁ upapannaṁ samānaṁ abyābajjhā phassā phusanti.


pli: So abyābajjhehi phassehi phuṭṭho samāno abyābajjhaṁ vedanaṁ vedayati ekantasukhaṁ, seyyathāpi devā subhakiṇhā.


pli: Idha pana, bhikkhave, ekacco puggalo sabyābajjhampi abyābajjhampi kāyasaṅkhāraṁ abhisaṅkharoti, sabyābajjhampi abyābajjhampi vacīsaṅkhāraṁ abhisaṅkharoti, sabyābajjhampi abyābajjhampi manosaṅkhāraṁ abhisaṅkharoti.


pli: So sabyābajjhampi abyābajjhampi kāyasaṅkhāraṁ abhisaṅkharitvā, sabyābajjhampi abyābajjhampi vacīsaṅkhāraṁ abhisaṅkharitvā, sabyābajjhampi abyābajjhampi manosaṅkhāraṁ abhisaṅkharitvā sabyābajjhampi abyābajjhampi lokaṁ upapajjati.


pli: Tamenaṁ sabyābajjhampi abyābajjhampi lokaṁ upapannaṁ samānaṁ sabyābajjhāpi abyābajjhāpi phassā phusanti.


pli: So sabyābajjhehipi abyābajjhehipi phassehi phuṭṭho samāno sabyābajjhampi abyābajjhampi vedanaṁ vedayati vokiṇṇasukhadukkhaṁ, seyyathāpi manussā ekacce ca devā ekacce ca vinipātikā.


pli: Ime kho, bhikkhave, tayo puggalā santo saṁvijjamānā lokasmin”ti.


pli: Tatiyaṁ.


title_pli: Aṅguttara Nikāya 3.24 3. Puggalavagga

pli: Aṅguttara Nikāya 3.24


pli: 3. Puggalavagga


pli: Bahukārasutta


pli: “Tayome, bhikkhave, puggalā puggalassa bahukārā.


pli: Katame tayo?


pli: Yaṁ, bhikkhave, puggalaṁ āgamma puggalo buddhaṁ saraṇaṁ gato hoti, dhammaṁ saraṇaṁ gato hoti, saṅghaṁ saraṇaṁ gato hoti;


pli: ayaṁ, bhikkhave, puggalo imassa puggalassa bahukāro.


pli: Puna caparaṁ, bhikkhave, yaṁ puggalaṁ āgamma puggalo ‘idaṁ dukkhan’ti yathābhūtaṁ pajānāti, ‘ayaṁ dukkhasamudayo’ti yathābhūtaṁ pajānāti, ‘ayaṁ dukkhanirodho’ti yathābhūtaṁ pajānāti, ‘ayaṁ dukkhanirodhagāminī paṭipadā’ti yathābhūtaṁ pajānāti;


pli: Puna caparaṁ, bhikkhave, yaṁ puggalaṁ āgamma puggalo āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati;


pli: Ime kho, bhikkhave, tayo puggalā puggalassa bahukārā.


pli: Imehi ca pana, bhikkhave, tīhi puggalehi imassa puggalassa natthañño puggalo bahukāroti vadāmi.


pli: Imesaṁ pana, bhikkhave, tiṇṇaṁ puggalānaṁ iminā puggalena na suppatikāraṁ vadāmi, yadidaṁ abhivādanapaccuṭṭhānaañjalikammasāmīcikammacīvarapiṇḍapātasenāsanagilānapaccayabhesajjaparikkhārānuppadānenā”ti.


pli: Catutthaṁ.


title_pli: Aṅguttara Nikāya 3.25 3. Puggalavagga

pli: Aṅguttara Nikāya 3.25


pli: Vajirūpamasutta


pli: “Tayome, bhikkhave, puggalā santo saṁvijjamānā lokasmiṁ.


pli: Arukūpamacitto puggalo, vijjūpamacitto puggalo, vajirūpamacitto puggalo.


pli: Katamo ca, bhikkhave, arukūpamacitto puggalo?


pli: Idha, bhikkhave, ekacco puggalo kodhano hoti upāyāsabahulo


pli: appampi vutto samāno abhisajjati kuppati byāpajjati patitthīyati kopañca dosañca appaccayañca pātukaroti.


pli: Seyyathāpi, bhikkhave, duṭṭhāruko kaṭṭhena vā kaṭhalāya vā ghaṭṭito bhiyyoso mattāya āsavaṁ deti;


pli: evamevaṁ kho, bhikkhave, idhekacco puggalo kodhano hoti upāyāsabahulo


pli: Ayaṁ vuccati, bhikkhave, arukūpamacitto puggalo.


pli: Katamo ca, bhikkhave, vijjūpamacitto puggalo?


pli: Idha, bhikkhave, ekacco puggalo ‘idaṁ dukkhan’ti yathābhūtaṁ pajānāti, ‘ayaṁ dukkhasamudayo’ti yathābhūtaṁ pajānāti, ‘ayaṁ dukkhanirodho’ti yathābhūtaṁ pajānāti, ‘ayaṁ dukkhanirodhagāminī paṭipadā’ti yathābhūtaṁ pajānāti.


pli: Seyyathāpi, bhikkhave, cakkhumā puriso rattandhakāratimisāyaṁ vijjantarikāya rūpāni passeyya;


pli: evamevaṁ kho, bhikkhave, idhekacco puggalo ‘idaṁ dukkhan’ti yathābhūtaṁ pajānāti …pe… ‘ayaṁ dukkhanirodhagāminī paṭipadā’ti yathābhūtaṁ pajānāti.


pli: Ayaṁ vuccati, bhikkhave, vijjūpamacitto puggalo.


pli: Katamo ca, bhikkhave, vajirūpamacitto puggalo?


pli: Idha, bhikkhave, ekacco puggalo āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: Seyyathāpi, bhikkhave, vajirassa natthi kiñci abhejjaṁ maṇi vā pāsāṇo vā;


pli: evamevaṁ kho, bhikkhave, idhekacco puggalo āsavānaṁ khayā …pe… upasampajja viharati.


pli: Ayaṁ vuccati, bhikkhave, vajirūpamacitto puggalo.


pli: Ime kho, bhikkhave, tayo puggalā santo saṁvijjamānā lokasmin”ti.


pli: Pañcamaṁ.


title_pli: Aṅguttara Nikāya 3.26 3. Puggalavagga

pli: Aṅguttara Nikāya 3.26


pli: 3. Puggalavagga


pli: Sevitabbasutta


pli: “Tayome, bhikkhave, puggalā santo saṁvijjamānā lokasmiṁ.


pli: Katame tayo?


pli: Atthi, bhikkhave, puggalo na sevitabbo na bhajitabbo na payirupāsitabbo.


pli: Atthi, bhikkhave, puggalo sevitabbo bhajitabbo payirupāsitabbo.


pli: Atthi, bhikkhave, puggalo sakkatvā garuṁ katvā sevitabbo bhajitabbo payirupāsitabbo.


pli: Katamo ca, bhikkhave, puggalo na sevitabbo na bhajitabbo na payirupāsitabbo?


pli: Idha, bhikkhave, ekacco puggalo hīno hoti sīlena samādhinā paññāya.


pli: Evarūpo, bhikkhave, puggalo na sevitabbo na bhajitabbo na payirupāsitabbo aññatra anuddayā aññatra anukampā.


pli: Katamo ca, bhikkhave, puggalo sevitabbo bhajitabbo payirupāsitabbo?


pli: Idha, bhikkhave, ekacco puggalo sadiso hoti sīlena samādhinā paññāya.


pli: Evarūpo, bhikkhave, puggalo sevitabbo bhajitabbo payirupāsitabbo.


pli: Taṁ kissa hetu?


pli: Sīlasāmaññagatānaṁ sataṁ sīlakathā ca no bhavissati, sā ca no pavattinī bhavissati, sā ca no phāsu bhavissati.


pli: Samādhisāmaññagatānaṁ sataṁ samādhikathā ca no bhavissati, sā ca no pavattinī bhavissati, sā ca no phāsu bhavissati.


pli: Paññāsāmaññagatānaṁ sataṁ paññākathā ca no bhavissati, sā ca no pavattinī bhavissati, sā ca no phāsu bhavissatīti.


pli: Tasmā evarūpo puggalo sevitabbo bhajitabbo payirupāsitabbo.


pli: Katamo ca, bhikkhave, puggalo sakkatvā garuṁ katvā sevitabbo bhajitabbo payirupāsitabbo?


pli: Idha, bhikkhave, ekacco puggalo adhiko hoti sīlena samādhinā paññāya.


pli: Evarūpo, bhikkhave, puggalo sakkatvā garuṁ katvā sevitabbo bhajitabbo payirupāsitabbo.


pli: Iti aparipūraṁ vā sīlakkhandhaṁ paripūressāmi, paripūraṁ vā sīlakkhandhaṁ tattha tattha paññāya anuggahessāmi;


pli: aparipūraṁ vā samādhikkhandhaṁ paripūressāmi, paripūraṁ vā samādhikkhandhaṁ tattha tattha paññāya anuggahessāmi;


pli: aparipūraṁ vā paññākkhandhaṁ paripūressāmi, paripūraṁ vā paññākkhandhaṁ tattha tattha paññāya anuggahessāmīti.


pli: Tasmā evarūpo puggalo sakkatvā garuṁ katvā sevitabbo bhajitabbo payirupāsitabbo.


pli: Ime kho, bhikkhave, tayo puggalā santo saṁvijjamānā lokasminti.


pli: Nihīyati puriso nihīnasevī,


pli: Na ca hāyetha kadāci tulyasevī;


pli: Seṭṭhamupanamaṁ udeti khippaṁ,


pli: Tasmā attano uttariṁ bhajethā”ti.


pli: Chaṭṭhaṁ.


title_pli: Aṅguttara Nikāya 3.27 3. Puggalavagga

pli: Aṅguttara Nikāya 3.27


pli: 3. Puggalavagga


pli: Jigucchitabbasutta


pli: “Tayome, bhikkhave, puggalā santo saṁvijjamānā lokasmiṁ.


pli: Katame tayo?


pli: Atthi, bhikkhave, puggalo jigucchitabbo na sevitabbo na bhajitabbo na payirupāsitabbo.


pli: Atthi, bhikkhave, puggalo ajjhupekkhitabbo na sevitabbo na bhajitabbo na payirupāsitabbo.


pli: Atthi, bhikkhave, puggalo sevitabbo bhajitabbo payirupāsitabbo.


pli: Katamo ca, bhikkhave, puggalo jigucchitabbo na sevitabbo na bhajitabbo na payirupāsitabbo?


pli: Idha, bhikkhave, ekacco puggalo dussīlo hoti pāpadhammo asuci saṅkassarasamācāro paṭicchannakammanto, assamaṇo samaṇapaṭiñño, abrahmacārī brahmacāripaṭiñño, antopūti avassuto kasambujāto.


pli: Evarūpo, bhikkhave, puggalo jigucchitabbo na sevitabbo na bhajitabbo na payirupāsitabbo.


pli: Taṁ kissa hetu?


pli: Kiñcāpi, bhikkhave, evarūpassa puggalassa na diṭṭhānugatiṁ āpajjati, atha kho naṁ pāpako kittisaddo abbhuggacchati:


pli: ‘pāpamitto purisapuggalo pāpasahāyo pāpasampavaṅko’ti.


pli: Seyyathāpi, bhikkhave, ahi gūthagato kiñcāpi na daṁsati, atha kho naṁ makkheti;


pli: evamevaṁ kho, bhikkhave, kiñcāpi evarūpassa puggalassa na diṭṭhānugatiṁ āpajjati, atha kho naṁ pāpako kittisaddo abbhuggacchati:


pli: Tasmā evarūpo puggalo jigucchitabbo na sevitabbo na bhajitabbo na payirupāsitabbo.


pli: Katamo ca, bhikkhave, puggalo ajjhupekkhitabbo na sevitabbo na bhajitabbo na payirupāsitabbo?


pli: Idha, bhikkhave, ekacco puggalo kodhano hoti upāyāsabahulo,


pli: appampi vutto samāno abhisajjati kuppati byāpajjati patitthīyati, kopañca dosañca appaccayañca pātukaroti.


pli: Seyyathāpi, bhikkhave, duṭṭhāruko kaṭṭhena vā kaṭhalāya vā ghaṭṭito bhiyyoso mattāya āsavaṁ deti;


pli: evamevaṁ kho, bhikkhave …pe…


pli: seyyathāpi, bhikkhave, tindukālātaṁ kaṭṭhena vā kaṭhalāya vā ghaṭṭitaṁ bhiyyoso mattāya cicciṭāyati ciṭiciṭāyati;


pli: seyyathāpi, bhikkhave, gūthakūpo kaṭṭhena vā kaṭhalāya vā ghaṭṭito bhiyyoso mattāya duggandho hoti;


pli: evamevaṁ kho, bhikkhave, idhekacco puggalo kodhano hoti upāyāsabahulo,


pli: Evarūpo, bhikkhave, puggalo ajjhupekkhitabbo na sevitabbo na bhajitabbo na payirupāsitabbo.


pli: Akkoseyyapi maṁ paribhāseyyapi maṁ anatthampi maṁ kareyyāti.


pli: Tasmā evarūpo puggalo ajjhupekkhitabbo na sevitabbo na bhajitabbo na payirupāsitabbo.


pli: Katamo ca, bhikkhave, puggalo sevitabbo bhajitabbo payirupāsitabbo?


pli: Idha, bhikkhave, ekacco puggalo sīlavā hoti kalyāṇadhammo.


pli: Evarūpo, bhikkhave, puggalo sevitabbo bhajitabbo payirupāsitabbo.


pli: Taṁ kissa hetu?


pli: Kiñcāpi, bhikkhave, evarūpassa puggalassa na diṭṭhānugatiṁ āpajjati, atha kho naṁ kalyāṇo kittisaddo abbhuggacchati:


pli: ‘kalyāṇamitto purisapuggalo kalyāṇasahāyo kalyāṇasampavaṅko’ti.


pli: Tasmā evarūpo puggalo sevitabbo bhajitabbo payirupāsitabbo.


pli: Ime kho, bhikkhave, tayo puggalā santo saṁvijjamānā lokasminti.


pli: Nihīyati puriso nihīnasevī,


pli: Na ca hāyetha kadāci tulyasevī;


pli: Seṭṭhamupanamaṁ udeti khippaṁ,


pli: Tasmā attano uttariṁ bhajethā”ti.


pli: Sattamaṁ.


title_pli: Aṅguttara Nikāya 3.28 3. Puggalavagga

pli: Aṅguttara Nikāya 3.28


pli: 3. Puggalavagga


pli: Gūthabhāṇīsutta


pli: “Tayome, bhikkhave, puggalā santo saṁvijjamānā lokasmiṁ.


pli: Katame tayo?


pli: Gūthabhāṇī, pupphabhāṇī, madhubhāṇī.


pli: Katamo ca, bhikkhave, puggalo gūthabhāṇī?


pli: Idha, bhikkhave, ekacco puggalo sabhaggato vā parisaggato vā ñātimajjhagato vā pūgamajjhagato vā rājakulamajjhagato vā abhinīto sakkhipuṭṭho: ‘ehambho purisa, yaṁ jānāsi taṁ vadehī’ti. So ajānaṁ vā āha: ‘jānāmī’ti, jānaṁ vā āha: ‘na jānāmī’ti, apassaṁ vā āha: ‘passāmī’ti, passaṁ vā āha: ‘na passāmī’ti; iti attahetu vā parahetu vā āmisakiñcikkhahetu vā sampajānamusā bhāsitā hoti.


pli: Ayaṁ vuccati, bhikkhave, puggalo gūthabhāṇī.


pli: Katamo ca, bhikkhave, puggalo pupphabhāṇī?


pli: Idha, bhikkhave, ekacco puggalo sabhaggato vā parisaggato vā ñātimajjhagato vā pūgamajjhagato vā rājakulamajjhagato vā abhinīto sakkhipuṭṭho: ‘ehambho purisa, yaṁ pajānāsi taṁ vadehī’ti, so ajānaṁ vā āha: ‘na jānāmī’ti, jānaṁ vā āha: ‘jānāmī’ti, apassaṁ vā āha: ‘na passāmī’ti, passaṁ vā āha: ‘passāmī’ti; iti attahetu vā parahetu vā āmisakiñcikkhahetu vā na sampajānamusā bhāsitā hoti.


pli: Ayaṁ vuccati, bhikkhave, puggalo pupphabhāṇī.


pli: Katamo ca, bhikkhave, puggalo madhubhāṇī?


pli: Idha, bhikkhave, ekacco puggalo pharusaṁ vācaṁ pahāya pharusāya vācāya paṭivirato hoti;


pli: yā sā vācā nelā kaṇṇasukhā pemanīyā hadayaṅgamā porī bahujanakantā bahujanamanāpā tathārūpiṁ vācaṁ bhāsitā hoti.


pli: Ayaṁ vuccati, bhikkhave, puggalo madhubhāṇī.


pli: Ime kho, bhikkhave, tayo puggalā santo saṁvijjamānā lokasmin”ti.


pli: Aṭṭhamaṁ.


title_pli: Aṅguttara Nikāya 3.29 3. Puggalavagga

pli: Aṅguttara Nikāya 3.29


pli: 3. Puggalavagga


pli: Andhasutta


pli: “Tayome, bhikkhave, puggalā santo saṁvijjamānā lokasmiṁ.


pli: Katame tayo?


pli: Andho, ekacakkhu, dvicakkhu.


pli: Katamo ca, bhikkhave, puggalo andho?


pli: Idha, bhikkhave, ekaccassa puggalassa tathārūpaṁ cakkhu na hoti yathārūpena cakkhunā anadhigataṁ vā bhogaṁ adhigaccheyya adhigataṁ vā bhogaṁ phātiṁ kareyya;


pli: tathārūpampissa cakkhu na hoti yathārūpena cakkhunā kusalākusale dhamme jāneyya, sāvajjānavajje dhamme jāneyya, hīnappaṇīte dhamme jāneyya, kaṇhasukkasappaṭibhāge dhamme jāneyya.


pli: Ayaṁ vuccati, bhikkhave, puggalo andho.


pli: Katamo ca, bhikkhave, puggalo ekacakkhu?


pli: Idha, bhikkhave, ekaccassa puggalassa tathārūpaṁ cakkhu hoti yathārūpena cakkhunā anadhigataṁ vā bhogaṁ adhigaccheyya adhigataṁ vā bhogaṁ phātiṁ kareyya;


pli: tathārūpaṁ panassa cakkhu na hoti yathārūpena cakkhunā kusalākusale dhamme jāneyya, sāvajjānavajje dhamme jāneyya, hīnappaṇīte dhamme jāneyya, kaṇhasukkasappaṭibhāge dhamme jāneyya.


pli: Ayaṁ vuccati, bhikkhave, puggalo ekacakkhu.


pli: Katamo ca, bhikkhave, puggalo dvicakkhu?


pli: Idha, bhikkhave, ekaccassa puggalassa tathārūpaṁ cakkhu hoti yathārūpena cakkhunā anadhigataṁ vā bhogaṁ adhigaccheyya, adhigataṁ vā bhogaṁ phātiṁ kareyya;


pli: tathārūpampissa cakkhu hoti yathārūpena cakkhunā kusalākusale dhamme jāneyya;


pli: sāvajjānavajje dhamme jāneyya, hīnappaṇīte dhamme jāneyya, kaṇhasukkasappaṭibhāge dhamme jāneyya.


pli: Ayaṁ vuccati, bhikkhave, puggalo dvicakkhu.


pli: Ime kho, bhikkhave, tayo puggalā santo saṁvijjamānā lokasminti.


pli: Na ceva bhogā tathārūpā,


pli: na ca puññāni kubbati;


pli: Ubhayattha kaliggāho,


pli: andhassa hatacakkhuno.


pli: Athāparāyaṁ akkhāto,


pli: Ekacakkhu ca puggalo;


pli: Dhammādhammena saṭhoso,


pli: Bhogāni pariyesati.


pli: Theyyena kūṭakammena,


pli: musāvādena cūbhayaṁ;


pli: Kusalo hoti saṅghātuṁ,


pli: kāmabhogī ca mānavo;


pli: Ito so nirayaṁ gantvā,


pli: ekacakkhu vihaññati.


pli: Dvicakkhu pana akkhāto,


pli: seṭṭho purisapuggalo;


pli: Dhammaladdhehi bhogehi,


pli: uṭṭhānādhigataṁ dhanaṁ.


pli: Dadāti seṭṭhasaṅkappo,


pli: abyaggamānaso naro;


pli: Upeti bhaddakaṁ ṭhānaṁ,


pli: yattha gantvā na socati.


pli: Andhañca ekacakkhuñca,


pli: ārakā parivajjaye;


pli: Dvicakkhuṁ pana sevetha,


pli: seṭṭhaṁ purisapuggalan”ti.


pli: Navamaṁ.


title_pli: Aṅguttara Nikāya 3.3 1. Bālavagga

pli: Aṅguttara Nikāya 3.3


pli: 1. Bālavagga


pli: Cintīsutta


pli: “Tīṇimāni, bhikkhave, bālassa bālalakkhaṇāni bālanimittāni bālāpadānāni.


pli: Katamāni tīṇi?


pli: Idha, bhikkhave, bālo duccintitacintī ca hoti dubbhāsitabhāsī ca dukkaṭakammakārī ca.


pli: No cedaṁ, bhikkhave, bālo duccintitacintī ca abhavissa dubbhāsitabhāsī ca dukkaṭakammakārī ca, kena naṁ paṇḍitā jāneyyuṁ:


pli: ‘bālo ayaṁ bhavaṁ asappuriso’ti?


pli: Yasmā ca kho, bhikkhave, bālo duccintitacintī ca hoti dubbhāsitabhāsī ca dukkaṭakammakārī ca tasmā naṁ paṇḍitā jānanti:


pli: ‘bālo ayaṁ bhavaṁ asappuriso’ti.


pli: Imāni kho, bhikkhave, tīṇi bālassa bālalakkhaṇāni bālanimittāni bālāpadānāni.


pli: Tīṇimāni, bhikkhave, paṇḍitassa paṇḍitalakkhaṇāni paṇḍitanimittāni paṇḍitāpadānāni.


pli: Idha, bhikkhave, paṇḍito sucintitacintī ca hoti subhāsitabhāsī ca sukatakammakārī ca.


pli: No cedaṁ, bhikkhave, paṇḍito sucintitacintī ca abhavissa subhāsitabhāsī ca sukatakammakārī ca, kena naṁ paṇḍitā jāneyyuṁ:


pli: ‘paṇḍito ayaṁ bhavaṁ sappuriso’ti?


pli: Yasmā ca kho, bhikkhave, paṇḍito sucintitacintī ca hoti subhāsitabhāsī ca sukatakammakārī ca tasmā naṁ paṇḍitā jānanti:


pli: ‘paṇḍito ayaṁ bhavaṁ sappuriso’ti.


pli: Imāni kho, bhikkhave, tīṇi paṇḍitassa paṇḍitalakkhaṇāni paṇḍitanimittāni paṇḍitāpadānāni.


pli: Tasmātiha …pe….


pli: Tatiyaṁ.


title_pli: Aṅguttara Nikāya 3.30 3. Puggalavagga

pli: Aṅguttara Nikāya 3.30


pli: 3. Puggalavagga


pli: Avakujjasutta


pli: “Tayome, bhikkhave, puggalā santo saṁvijjamānā lokasmiṁ.


pli: Katame tayo?


pli: Avakujjapañño puggalo, ucchaṅgapañño puggalo, puthupañño puggalo.


pli: Katamo ca, bhikkhave, avakujjapañño puggalo?


pli: Idha, bhikkhave, ekacco puggalo ārāmaṁ gantā hoti abhikkhaṇaṁ bhikkhūnaṁ santike dhammassavanāya.


pli: Tassa bhikkhū dhammaṁ desenti ādikalyāṇaṁ majjhekalyāṇaṁ pariyosānakalyāṇaṁ sātthaṁ sabyañjanaṁ, kevalaparipuṇṇaṁ parisuddhaṁ brahmacariyaṁ pakāsenti.


pli: So tasmiṁ āsane nisinno tassā kathāya neva ādiṁ manasi karoti, na majjhaṁ manasi karoti, na pariyosānaṁ manasi karoti;


pli: vuṭṭhitopi tamhā āsanā tassā kathāya neva ādiṁ manasi karoti, na majjhaṁ manasi karoti, na pariyosānaṁ manasi karoti.


pli: Seyyathāpi, bhikkhave, kumbho nikujjo tatra udakaṁ āsittaṁ vivaṭṭati, no saṇṭhāti;


pli: evamevaṁ kho, bhikkhave, idhekacco puggalo ārāmaṁ gantā hoti abhikkhaṇaṁ bhikkhūnaṁ santike dhammassavanāya.


pli: Ayaṁ vuccati, bhikkhave, avakujjapañño puggalo.


pli: Katamo ca, bhikkhave, ucchaṅgapañño puggalo?


pli: So tasmiṁ āsane nisinno tassā kathāya ādimpi manasi karoti, majjhampi manasi karoti, pariyosānampi manasi karoti;


pli: vuṭṭhito ca kho tamhā āsanā tassā kathāya neva ādiṁ manasi karoti, na majjhaṁ manasi karoti, na pariyosānaṁ manasi karoti.


pli: Seyyathāpi, bhikkhave, purisassa ucchaṅge nānākhajjakāni ākiṇṇāni—


pli: tilā taṇḍulā modakā badarā.


pli: So tamhā āsanā vuṭṭhahanto satisammosā pakireyya.


pli: Evamevaṁ kho, bhikkhave, idhekacco puggalo ārāmaṁ gantā hoti abhikkhaṇaṁ bhikkhūnaṁ santike dhammassavanāya.


pli: Ayaṁ vuccati, bhikkhave, ucchaṅgapañño puggalo.


pli: Katamo ca, bhikkhave, puthupañño puggalo?


pli: vuṭṭhitopi tamhā āsanā tassā kathāya ādimpi manasi karoti, majjhampi manasi karoti, pariyosānampi manasi karoti.


pli: Seyyathāpi, bhikkhave, kumbho ukkujjo tatra udakaṁ āsittaṁ saṇṭhāti no vivaṭṭati;


pli: Tassa bhikkhū dhammaṁ desenti ādikalyāṇaṁ majjhekalyāṇaṁ pariyosānakalyāṇaṁ sātthaṁ sabyañjanaṁ, kevalaparipuṇṇaṁ parisuddhaṁ brahmacariyaṁ pakāsenti.


pli: Ayaṁ vuccati, bhikkhave, puthupañño puggalo.


pli: Ime kho, bhikkhave, tayo puggalā santo saṁvijjamānā lokasminti.


pli: Avakujjapañño puriso,


pli: dummedho avicakkhaṇo;


pli: Abhikkhaṇampi ce hoti,


pli: gantā bhikkhūna santike.


pli: Ādiṁ kathāya majjhañca,


pli: pariyosānañca tādiso;


pli: Uggahetuṁ na sakkoti,


pli: paññā hissa na vijjati.


pli: Ucchaṅgapañño puriso,


pli: seyyo etena vuccati;


pli: Nisinno āsane tasmiṁ,


pli: uggahetvāna byañjanaṁ;


pli: Vuṭṭhito nappajānāti,


pli: gahitaṁ hissa mussati.


pli: Puthupañño ca puriso,


pli: seyyo etehi vuccati;


pli: uggahetvāna byañjanaṁ.


pli: Dhāreti seṭṭhasaṅkappo,


pli: Abyaggamānaso naro;


pli: Dhammānudhammappaṭipanno,


pli: Dukkhassantakaro siyā”ti.


pli: Dasamaṁ.


pli: Puggalavaggo tatiyo.


pli: Tassuddānaṁ


pli: Samiddha gilāna saṅkhārā,


pli: bahukārā vajirena ca;


pli: Sevi jiguccha gūthabhāṇī,


pli: andho ca avakujjatāti.


title_pli: Aṅguttara Nikāya 3.31 4. Devadūtavagga

pli: Aṅguttara Nikāya 3.31


pli: 4. Devadūtavagga


pli: Sabrahmakasutta


pli: “Sabrahmakāni, bhikkhave, tāni kulāni yesaṁ puttānaṁ mātāpitaro ajjhāgāre pūjitā honti.


pli: Sapubbācariyakāni, bhikkhave, tāni kulāni yesaṁ puttānaṁ mātāpitaro ajjhāgāre pūjitā honti.


pli: Sāhuneyyāni, bhikkhave, tāni kulāni yesaṁ puttānaṁ mātāpitaro ajjhāgāre pūjitā honti.


pli: ‘Brahmā’ti, bhikkhave, mātāpitūnaṁ etaṁ adhivacanaṁ.


pli: ‘Pubbācariyā’ti, bhikkhave, mātāpitūnaṁ etaṁ adhivacanaṁ.


pli: ‘Āhuneyyā’ti, bhikkhave, mātāpitūnaṁ etaṁ adhivacanaṁ.


pli: Taṁ kissa hetu?


pli: Bahukārā, bhikkhave, mātāpitaro puttānaṁ, āpādakā posakā, imassa lokassa dassetāroti.


pli: Brahmāti mātāpitaro,


pli: pubbācariyāti vuccare;


pli: Āhuneyyā ca puttānaṁ,


pli: pajāya anukampakā.


pli: Tasmā hi ne namasseyya,


pli: sakkareyya ca paṇḍito;


pli: Annena atha pānena,


pli: vatthena sayanena ca;


pli: Ucchādanena nhāpanena,


pli: pādānaṁ dhovanena ca.


pli: Tāya naṁ pāricariyāya,


pli: mātāpitūsu paṇḍitā;


pli: Idheva naṁ pasaṁsanti,


pli: pecca sagge pamodatī”ti.


pli: Paṭhamaṁ.


title_pli: Aṅguttara Nikāya 3.32 4. Devadūtavagga

pli: Aṅguttara Nikāya 3.32


pli: 4. Devadūtavagga


pli: Ānandasutta


pli: Atha kho āyasmā ānando yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā ānando bhagavantaṁ etadavoca:


pli: “Siyā nu kho, bhante, bhikkhuno tathārūpo samādhipaṭilābho yathā imasmiñca saviññāṇake kāye ahaṅkāramamaṅkāramānānusayā nāssu, bahiddhā ca sabbanimittesu ahaṅkāramamaṅkāramānānusayā nāssu;


pli: yañca cetovimuttiṁ paññāvimuttiṁ upasampajja viharato ahaṅkāramamaṅkāramānānusayā na honti tañca cetovimuttiṁ paññāvimuttiṁ upasampajja vihareyyā”ti?


pli: “Siyā, ānanda, bhikkhuno tathārūpo samādhipaṭilābho yathā imasmiñca saviññāṇake kāye ahaṅkāramamaṅkāramānānusayā nāssu, bahiddhā ca sabbanimittesu ahaṅkāramamaṅkāramānānusayā nāssu;


pli: yañca cetovimuttiṁ paññāvimuttiṁ upasampajja viharato ahaṅkāramamaṅkāramānānusayā na honti tañca cetovimuttiṁ paññāvimuttiṁ upasampajja vihareyyā”ti.


pli: “Yathā kathaṁ pana, bhante, siyā bhikkhuno tathārūpo samādhipaṭilābho yathā imasmiñca saviññāṇake kāye ahaṅkāramamaṅkāramānānusayā nāssu, bahiddhā ca sabbanimittesu ahaṅkāramamaṅkāramānānusayā nāssu;


pli: “Idhānanda, bhikkhuno evaṁ hoti:


pli: ‘etaṁ santaṁ etaṁ paṇītaṁ yadidaṁ sabbasaṅkhārasamatho sabbūpadhipaṭinissaggo taṇhākkhayo virāgo nirodho nibbānan’ti.


pli: Evaṁ kho, ānanda, siyā bhikkhuno tathārūpo samādhipaṭilābho yathā imasmiñca saviññāṇake kāye ahaṅkāramamaṅkāramānānusayā nāssu, bahiddhā ca sabbanimittesu ahaṅkāramamaṅkāramānānusayā nāssu;


pli: yañca cetovimuttiṁ paññāvimuttiṁ upasampajja viharato ahaṅkāramamaṅkāramānānusayā na honti tañca cetovimuttiṁ paññāvimuttiṁ upasampajja vihareyyāti.


pli: Idañca pana metaṁ, ānanda, sandhāya bhāsitaṁ pārāyane puṇṇakapañhe:


pli: ‘Saṅkhāya lokasmiṁ paroparāni,


pli: Yassiñjitaṁ natthi kuhiñci loke;


pli: Santo vidhūmo anīgho nirāso,


pli: Atāri so jātijaranti brūmī’”ti.


pli: Dutiyaṁ.


title_pli: Aṅguttara Nikāya 3.33 4. Devadūtavagga

pli: Aṅguttara Nikāya 3.33


pli: 4. Devadūtavagga


pli: Sāriputtasutta


pli: Atha kho āyasmā sāriputto yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinnaṁ kho āyasmantaṁ sāriputtaṁ bhagavā etadavoca:


pli: “saṅkhittenapi kho ahaṁ, sāriputta, dhammaṁ deseyyaṁ;


pli: vitthārenapi kho ahaṁ, sāriputta, dhammaṁ deseyyaṁ;


pli: saṅkhittavitthārenapi kho ahaṁ, sāriputta, dhammaṁ deseyyaṁ;


pli: aññātāro ca dullabhā”ti.


pli: “Etassa, bhagavā, kālo, etassa, sugata, kālo


pli: yaṁ bhagavā saṅkhittenapi dhammaṁ deseyya, vitthārenapi dhammaṁ deseyya, saṅkhittavitthārenapi dhammaṁ deseyya.


pli: Bhavissanti dhammassa aññātāro”ti.


pli: “Tasmātiha, sāriputta, evaṁ sikkhitabbaṁ:


pli: ‘imasmiñca saviññāṇake kāye ahaṅkāramamaṅkāramānānusayā na bhavissanti, bahiddhā ca sabbanimittesu ahaṅkāramamaṅkāramānānusayā na bhavissanti, yañca cetovimuttiṁ paññāvimuttiṁ upasampajja viharato ahaṅkāramamaṅkāramānānusayā na honti tañca cetovimuttiṁ paññāvimuttiṁ upasampajja viharissāmā’ti.


pli: Evañhi kho, sāriputta, sikkhitabbaṁ.


pli: Yato ca kho, sāriputta, bhikkhuno imasmiñca saviññāṇake kāye ahaṅkāramamaṅkāramānānusayā na honti, bahiddhā ca sabbanimittesu ahaṅkāramamaṅkāramānānusayā na honti, yañca cetovimuttiṁ paññāvimuttiṁ upasampajja viharato ahaṅkāramamaṅkāramānānusayā na honti tañca cetovimuttiṁ paññāvimuttiṁ upasampajja viharati;


pli: ayaṁ vuccati, sāriputta:


pli: ‘bhikkhu acchecchi taṇhaṁ, vivattayi saṁyojanaṁ, sammā mānābhisamayā antamakāsi dukkhassa’.


pli: Idañca pana metaṁ, sāriputta, sandhāya bhāsitaṁ pārāyane udayapañhe:


pli: ‘Pahānaṁ kāmasaññānaṁ,


pli: domanassāna cūbhayaṁ;


pli: Thinassa ca panūdanaṁ,


pli: kukkuccānaṁ nivāraṇaṁ.


pli: Upekkhāsatisaṁsuddhaṁ,


pli: dhammatakkapurejavaṁ;


pli: Aññāvimokkhaṁ pabrūmi,


pli: avijjāya pabhedanan’”ti.


pli: Tatiyaṁ.


title_pli: Aṅguttara Nikāya 3.34 4. Devadūtavagga

pli: Aṅguttara Nikāya 3.34


pli: 4. Devadūtavagga


pli: Nidānasutta


pli: “Tīṇimāni, bhikkhave, nidānāni kammānaṁ samudayāya.


pli: Katamāni tīṇi?


pli: Lobho nidānaṁ kammānaṁ samudayāya, doso nidānaṁ kammānaṁ samudayāya, moho nidānaṁ kammānaṁ samudayāya.


pli: Yaṁ, bhikkhave, lobhapakataṁ kammaṁ lobhajaṁ lobhanidānaṁ lobhasamudayaṁ, yatthassa attabhāvo nibbattati tattha taṁ kammaṁ vipaccati.


pli: Yattha taṁ kammaṁ vipaccati tattha tassa kammassa vipākaṁ paṭisaṁvedeti, diṭṭhe vā dhamme upapajja vā apare vā pariyāye.


pli: Yaṁ, bhikkhave, dosapakataṁ kammaṁ dosajaṁ dosanidānaṁ dosasamudayaṁ, yatthassa attabhāvo nibbattati tattha taṁ kammaṁ vipaccati.


pli: Yaṁ, bhikkhave, mohapakataṁ kammaṁ mohajaṁ mohanidānaṁ mohasamudayaṁ, yatthassa attabhāvo nibbattati tattha taṁ kammaṁ vipaccati.


pli: Seyyathāpi, bhikkhave, bījāni akhaṇḍāni apūtīni avātātapahatāni sārādāni sukhasayitāni sukhette suparikammakatāya bhūmiyā nikkhittāni.


pli: Devo ca sammādhāraṁ anuppaveccheyya.


pli: Evassu tāni, bhikkhave, bījāni vuddhiṁ viruḷhiṁ vepullaṁ āpajjeyyuṁ.


pli: Evamevaṁ kho, bhikkhave, yaṁ lobhapakataṁ kammaṁ lobhajaṁ lobhanidānaṁ lobhasamudayaṁ, yatthassa attabhāvo nibbattati tattha taṁ kammaṁ vipaccati.


pli: Yaṁ dosapakataṁ kammaṁ …pe…


pli: yaṁ mohapakataṁ kammaṁ mohajaṁ mohanidānaṁ mohasamudayaṁ, yatthassa attabhāvo nibbattati tattha taṁ kammaṁ vipaccati.


pli: Imāni kho, bhikkhave, tīṇi nidānāni kammānaṁ samudayāya.


pli: Tīṇimāni, bhikkhave, nidānāni kammānaṁ samudayāya.


pli: Alobho nidānaṁ kammānaṁ samudayāya, adoso nidānaṁ kammānaṁ samudayāya, amoho nidānaṁ kammānaṁ samudayāya.


pli: Yaṁ, bhikkhave, alobhapakataṁ kammaṁ alobhajaṁ alobhanidānaṁ alobhasamudayaṁ, lobhe vigate evaṁ taṁ kammaṁ pahīnaṁ hoti ucchinnamūlaṁ tālāvatthukataṁ anabhāvaṅkataṁ āyatiṁ anuppādadhammaṁ.


pli: Yaṁ, bhikkhave, adosapakataṁ kammaṁ adosajaṁ adosanidānaṁ adosasamudayaṁ, dose vigate evaṁ taṁ kammaṁ pahīnaṁ hoti ucchinnamūlaṁ tālāvatthukataṁ anabhāvaṅkataṁ āyatiṁ anuppādadhammaṁ.


pli: Yaṁ, bhikkhave, amohapakataṁ kammaṁ amohajaṁ amohanidānaṁ amohasamudayaṁ, mohe vigate evaṁ taṁ kammaṁ pahīnaṁ hoti ucchinnamūlaṁ tālāvatthukataṁ anabhāvaṅkataṁ āyatiṁ anuppādadhammaṁ.


pli: Seyyathāpi, bhikkhave, bījāni akhaṇḍāni apūtīni avātātapahatāni sārādāni sukhasayitāni.


pli: Tāni puriso agginā ḍaheyya.


pli: Agginā ḍahitvā masiṁ kareyya.


pli: Masiṁ karitvā mahāvāte vā ophuṇeyya nadiyā vā sīghasotāya pavāheyya.


pli: Evassu tāni, bhikkhave, bījāni ucchinnamūlāni tālāvatthukatāni anabhāvaṅkatāni āyatiṁ anuppādadhammāni.


pli: Evamevaṁ kho, bhikkhave, yaṁ alobhapakataṁ kammaṁ alobhajaṁ alobhanidānaṁ alobhasamudayaṁ, lobhe vigate evaṁ taṁ kammaṁ pahīnaṁ hoti ucchinnamūlaṁ tālāvatthukataṁ anabhāvaṅkataṁ āyatiṁ anuppādadhammaṁ.


pli: Yaṁ adosapakataṁ kammaṁ …pe…


pli: yaṁ amohapakataṁ kammaṁ amohajaṁ amohanidānaṁ amohasamudayaṁ, mohe vigate evaṁ taṁ kammaṁ pahīnaṁ hoti …pe…


pli: āyatiṁ anuppādadhammaṁ.


pli: Imāni kho, bhikkhave, tīṇi nidānāni kammānaṁ samudayāyāti.


pli: Lobhajaṁ dosajañceva,


pli: mohajañcāpaviddasu;


pli: Yaṁ tena pakataṁ kammaṁ,


pli: appaṁ vā yadi vā bahuṁ;


pli: Idheva taṁ vedaniyaṁ,


pli: vatthu aññaṁ na vijjati.


pli: Tasmā lobhañca dosañca,


pli: mohajañcāpi viddasu;


pli: Vijjaṁ uppādayaṁ bhikkhu,


pli: sabbā duggatiyo jahe”ti.


pli: Catutthaṁ.


title_pli: Aṅguttara Nikāya 3.35 4. Devadūtavagga

pli: Aṅguttara Nikāya 3.35


pli: 4. Devadūtavagga


pli: Hatthakasutta


pli: Evaṁ me sutaṁ—


pli: ekaṁ samayaṁ bhagavā āḷaviyaṁ viharati gomagge siṁsapāvane paṇṇasanthare.


pli: Atha kho hatthako āḷavako jaṅghāvihāraṁ anucaṅkamamāno anuvicaramāno addasa bhagavantaṁ gomagge siṁsapāvane paṇṇasanthare nisinnaṁ.


pli: Disvā yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho hatthako āḷavako bhagavantaṁ etadavoca:


pli: “kacci, bhante bhagavā, sukhamasayitthā”ti?


pli: “Evaṁ, kumāra, sukhamasayitthaṁ.


pli: Ye ca pana loke sukhaṁ senti, ahaṁ tesaṁ aññataro”ti.


pli: “Sītā, bhante, hemantikā ratti, antaraṭṭhako himapātasamayo, kharā gokaṇṭakahatā bhūmi, tanuko paṇṇasantharo, viraḷāni rukkhassa pattāni, sītāni kāsāyāni vatthāni, sīto ca verambho vāto vāyati.


pli: Atha ca pana bhagavā evamāha:


pli: ‘evaṁ, kumāra, sukhamasayitthaṁ.


pli: Ye ca pana loke sukhaṁ senti, ahaṁ tesaṁ aññataro’”ti.


pli: “Tena hi, kumāra, taññevettha paṭipucchissāmi. Yathā te khameyya tathā naṁ byākareyyāsi.


pli: Taṁ kiṁ maññasi, kumāra, idhassa gahapatissa vā gahapatiputtassa vā kūṭāgāraṁ ullittāvalittaṁ nivātaṁ phusitaggaḷaṁ pihitavātapānaṁ.


pli: Tatrassa pallaṅko gonakatthato paṭikatthato paṭalikatthato kadalimigapavarapaccattharaṇo sauttaracchado ubhato lohitakūpadhāno;


pli: telappadīpo cettha jhāyeyya;


pli: catasso ca pajāpatiyo manāpāmanāpena paccupaṭṭhitā assu.


pli: Taṁ kiṁ maññasi, kumāra, sukhaṁ vā so sayeyya no vā?


pli: Kathaṁ vā te ettha hotī”ti?


pli: “Sukhaṁ so, bhante, sayeyya.


pli: Ye ca pana loke sukhaṁ senti, so tesaṁ aññataro”ti.


pli: “Taṁ kiṁ maññasi, kumāra,


pli: api nu tassa gahapatissa vā gahapatiputtassa vā uppajjeyyuṁ rāgajā pariḷāhā kāyikā vā cetasikā vā yehi so rāgajehi pariḷāhehi pariḍayhamāno dukkhaṁ sayeyyā”ti?


pli: “Evaṁ, bhante”ti.


pli: “Yehi kho so, kumāra, gahapati vā gahapatiputto vā rāgajehi pariḷāhehi pariḍayhamāno dukkhaṁ sayeyya, so rāgo tathāgatassa pahīno ucchinnamūlo tālāvatthukato anabhāvaṅkato āyatiṁ anuppādadhammo.


pli: Tasmāhaṁ sukhamasayitthaṁ.


pli: Taṁ kiṁ maññasi, kumāra,


pli: api nu tassa gahapatissa vā gahapatiputtassa vā uppajjeyyuṁ dosajā pariḷāhā …pe…


pli: mohajā pariḷāhā kāyikā vā cetasikā vā yehi so mohajehi pariḷāhehi pariḍayhamāno dukkhaṁ sayeyyā”ti?


pli: “Ye hi kho so, kumāra, gahapati vā gahapatiputto vā mohajehi pariḷāhehi pariḍayhamāno dukkhaṁ sayeyya, so moho tathāgatassa pahīno ucchinnamūlo tālāvatthukato anabhāvaṅkato āyatiṁ anuppādadhammo.


pli: Tasmāhaṁ sukhamasayitthanti.


pli: Sabbadā ve sukhaṁ seti,


pli: brāhmaṇo parinibbuto;


pli: Yo na limpati kāmesu,


pli: sītibhūto nirūpadhi.


pli: Sabbā āsattiyo chetvā,


pli: vineyya hadaye daraṁ;


pli: Upasanto sukhaṁ seti,


pli: santiṁ pappuyya cetaso”ti.


pli: Pañcamaṁ.


title_pli: Aṅguttara Nikāya 3.36 4. Devadūtavagga

pli: Aṅguttara Nikāya 3.36


pli: 4. Devadūtavagga


pli: Devadūtasutta


pli: “Tīṇimāni, bhikkhave, devadūtāni.


pli: Katamāni tīṇi?


pli: Idha, bhikkhave, ekacco kāyena duccaritaṁ carati, vācāya duccaritaṁ carati, manasā duccaritaṁ carati.


pli: So kāyena duccaritaṁ caritvā, vācāya duccaritaṁ caritvā, manasā duccaritaṁ caritvā kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjati.


pli: Tamenaṁ, bhikkhave, nirayapālā nānābāhāsu gahetvā yamassa rañño dassenti:


pli: ‘ayaṁ, deva, puriso amatteyyo apetteyyo asāmañño abrahmañño, na kule jeṭṭhāpacāyī.


pli: Imassa devo daṇḍaṁ paṇetū’ti.


pli: Tamenaṁ, bhikkhave, yamo rājā paṭhamaṁ devadūtaṁ samanuyuñjati samanugāhati samanubhāsati:


pli: ‘ambho, purisa, na tvaṁ addasa manussesu paṭhamaṁ devadūtaṁ pātubhūtan’ti?


pli: So evamāha:


pli: ‘nāddasaṁ, bhante’ti.


pli: Tamenaṁ, bhikkhave, yamo rājā evamāha:


pli: ‘ambho purisa, na tvaṁ addasa manussesu itthiṁ vā purisaṁ vā āsītikaṁ vā nāvutikaṁ vā vassasatikaṁ vā jātiyā jiṇṇaṁ gopānasivaṅkaṁ bhoggaṁ daṇḍaparāyaṇaṁ pavedhamānaṁ gacchantaṁ āturaṁ gatayobbanaṁ khaṇḍadantaṁ palitakesaṁ vilūnaṁ khallitasiraṁ valitaṁ tilakāhatagattan’ti?


pli: ‘addasaṁ, bhante’ti.


pli: ‘ambho, purisa, tassa te viññussa sato mahallakassa na etadahosi—


pli: ahampi khomhi jarādhammo jaraṁ anatīto, handāhaṁ kalyāṇaṁ karomi, kāyena vācāya manasā’ti?


pli: ‘nāsakkhissaṁ, bhante. Pamādassaṁ, bhante’ti.


pli: ‘ambho, purisa, pamādatāya na kalyāṇamakāsi kāyena vācāya manasā.


pli: Taggha tvaṁ, ambho purisa, tathā karissanti yathā taṁ pamattaṁ.


pli: Taṁ kho pana te etaṁ pāpakammaṁ neva mātarā kataṁ, na pitarā kataṁ, na bhātarā kataṁ, na bhaginiyā kataṁ, na mittāmaccehi kataṁ, na ñātisālohitehi kataṁ, na devatāhi kataṁ, na samaṇabrāhmaṇehi kataṁ;


pli: atha kho tayāvetaṁ pāpakammaṁ kataṁ, tvaññevetassa vipākaṁ paṭisaṁvedissasī’ti.


pli: Tamenaṁ, bhikkhave, yamo rājā paṭhamaṁ devadūtaṁ samanuyuñjitvā samanugāhitvā samanubhāsitvā, dutiyaṁ devadūtaṁ samanuyuñjati samanugāhati samanubhāsati:


pli: ‘ambho purisa, na tvaṁ addasa manussesu dutiyaṁ devadūtaṁ pātubhūtan’ti?


pli: ‘ambho purisa, na tvaṁ addasa manussesu itthiṁ vā purisaṁ vā ābādhikaṁ dukkhitaṁ bāḷhagilānaṁ, sake muttakarīse palipannaṁ semānaṁ, aññehi vuṭṭhāpiyamānaṁ, aññehi saṁvesiyamānan’ti?


pli: ‘ambho purisa, tassa te viññussa sato mahallakassa na etadahosi:


pli: “ahampi khomhi byādhidhammo byādhiṁ anatīto, handāhaṁ kalyāṇaṁ karomi kāyena vācāya manasā”’ti?


pli: So evamāha:


pli: ‘ambho purisa, pamādatāya na kalyāṇamakāsi kāyena vācāya manasā.


pli: atha kho tayāvetaṁ pāpakammaṁ kataṁ. Tvaññevetassa vipākaṁ paṭisaṁvedissasī’ti.


pli: Tamenaṁ, bhikkhave, yamo rājā dutiyaṁ devadūtaṁ samanuyuñjitvā samanugāhitvā samanubhāsitvā, tatiyaṁ devadūtaṁ samanuyuñjati samanugāhati samanubhāsati:


pli: ‘ambho purisa, na tvaṁ addasa manussesu tatiyaṁ devadūtaṁ pātubhūtan’ti?


pli: ‘nāddasaṁ, bhante’ti.


pli: Tamenaṁ, bhikkhave, yamo rājā evamāha:


pli: ‘ambho purisa, na tvaṁ addasa manussesu itthiṁ vā purisaṁ vā ekāhamataṁ vā dvīhamataṁ vā tīhamataṁ vā uddhumātakaṁ vinīlakaṁ vipubbakajātan’ti?


pli: ‘addasaṁ, bhante’ti.


pli: ‘ambho purisa, tassa te viññussa sato mahallakassa na etadahosi—


pli: ahampi khomhi maraṇadhammo maraṇaṁ anatīto, handāhaṁ kalyāṇaṁ karomi kāyena vācāya manasā’ti?


pli: ‘nāsakkhissaṁ, bhante. Pamādassaṁ, bhante’ti.


pli: Taggha tvaṁ, ambho purisa, tathā karissanti yathā taṁ pamattaṁ.


pli: Taṁ kho pana te etaṁ pāpakammaṁ neva mātarā kataṁ, na pitarā kataṁ, na bhātarā kataṁ, na bhaginiyā kataṁ, na mittāmaccehi kataṁ, na ñātisālohitehi kataṁ, na devatāhi kataṁ, na samaṇabrāhmaṇehi kataṁ;


pli: atha kho tayāvetaṁ pāpakammaṁ kataṁ. Tvaññevetassa vipākaṁ paṭisaṁvedissasī’”ti.


pli: Tamenaṁ, bhikkhave, yamo rājā tatiyaṁ devadūtaṁ samanuyuñjitvā samanugāhitvā samanubhāsitvā tuṇhī hoti.


pli: Tamenaṁ, bhikkhave, nirayapālā pañcavidhabandhanaṁ nāma kāraṇaṁ karonti.


pli: Tattaṁ ayokhilaṁ hatthe gamenti. Tattaṁ ayokhilaṁ dutiyasmiṁ hatthe gamenti. Tattaṁ ayokhilaṁ pāde gamenti. Tattaṁ ayokhilaṁ dutiyasmiṁ pāde gamenti. Tattaṁ ayokhilaṁ majjhe urasmiṁ gamenti.


pli: So tattha dukkhā tibbā kharā kaṭukā vedanā vediyati, na ca tāva kālaṁ karoti yāva na taṁ pāpakammaṁ byantīhoti.


pli: Tamenaṁ, bhikkhave, nirayapālā saṁvesetvā kudhārīhi tacchanti.


pli: Tamenaṁ, bhikkhave, nirayapālā uddhampādaṁ adhosiraṁ gahetvā vāsīhi tacchanti …pe…


pli: tamenaṁ, bhikkhave, nirayapālā rathe yojetvā ādittāya bhūmiyā sampajjalitāya sajotibhūtāya sārentipi paccāsārentipi …pe…


pli: tamenaṁ, bhikkhave, nirayapālā mahantaṁ aṅgārapabbataṁ ādittaṁ sampajjalitaṁ sajotibhūtaṁ āropentipi oropentipi …pe…


pli: tamenaṁ, bhikkhave, nirayapālā uddhampādaṁ adhosiraṁ gahetvā tattāya lohakumbhiyā pakkhipanti, ādittāya sampajjalitāya sajotibhūtāya. (…)


pli: So tattha pheṇuddehakaṁ paccamāno sakimpi uddhaṁ gacchati, sakimpi adho gacchati, sakimpi tiriyaṁ gacchati.


pli: Tamenaṁ, bhikkhave, nirayapālā mahāniraye pakkhipanti.


pli: So kho pana, bhikkhave, mahānirayo—


pli: Catukkaṇṇo catudvāro,


pli: vibhatto bhāgaso mito;


pli: Ayopākārapariyanto,


pli: ayasā paṭikujjito.


pli: Tassa ayomayā bhūmi,


pli: Jalitā tejasā yutā;


pli: Samantā yojanasataṁ,


pli: Pharitvā tiṭṭhati sabbadāti.


pli: Bhūtapubbaṁ, bhikkhave, yamassa rañño etadahosi:


pli: ‘ye kira, bho, loke pāpakāni kammāni karonti te evarūpā vividhā kammakāraṇā karīyanti.


pli: Aho vatāhaṁ manussattaṁ labheyyaṁ, tathāgato ca loke uppajjeyya arahaṁ sammāsambuddho, tañcāhaṁ bhagavantaṁ payirupāseyyaṁ.


pli: So ca me bhagavā dhammaṁ deseyya, tassa cāhaṁ bhagavato dhammaṁ ājāneyyan’ti.


pli: Taṁ kho panāhaṁ, bhikkhave, na aññassa samaṇassa vā brāhmaṇassa vā sutvā evaṁ vadāmi, api ca kho, bhikkhave, yadeva me sāmaṁ ñātaṁ sāmaṁ diṭṭhaṁ sāmaṁ viditaṁ tadevāhaṁ vadāmīti.


pli: Coditā devadūtehi,


pli: ye pamajjanti māṇavā;


pli: Te dīgharattaṁ socanti,


pli: hīnakāyūpagā narā.


pli: Ye ca kho devadūtehi,


pli: santo sappurisā idha;


pli: Coditā nappamajjanti,


pli: ariyadhamme kudācanaṁ.


pli: Upādāne bhayaṁ disvā,


pli: jātimaraṇasambhave;


pli: Anupādā vimuccanti,


pli: jātimaraṇasaṅkhaye.


pli: Te appamattā sukhino,


pli: diṭṭhadhammābhinibbutā;


pli: Sabbaverabhayātītā,


pli: sabbadukkhaṁ upaccagun”ti.


pli: Chaṭṭhaṁ.


title_pli: Aṅguttara Nikāya 3.37 4. Devadūtavagga

pli: Aṅguttara Nikāya 3.37


pli: 4. Devadūtavagga


pli: Catumahārājasutta


pli: “Aṭṭhamiyaṁ, bhikkhave, pakkhassa catunnaṁ mahārājānaṁ amaccā pārisajjā imaṁ lokaṁ anuvicaranti:


pli: ‘kacci bahū manussā manussesu matteyyā petteyyā sāmaññā brahmaññā kule jeṭṭhāpacāyino uposathaṁ upavasanti paṭijāgaronti puññāni karontī’ti.


pli: Cātuddasiṁ, bhikkhave, pakkhassa catunnaṁ mahārājānaṁ puttā imaṁ lokaṁ anuvicaranti:


pli: Tadahu, bhikkhave, uposathe pannarase cattāro mahārājāno sāmaññeva imaṁ lokaṁ anuvicaranti:


pli: Sace, bhikkhave, appakā honti manussā manussesu matteyyā petteyyā sāmaññā brahmaññā kule jeṭṭhāpacāyino uposathaṁ upavasanti paṭijāgaronti puññāni karonti.


pli: Tamenaṁ, bhikkhave, cattāro mahārājāno devānaṁ tāvatiṁsānaṁ sudhammāya sabhāya sannisinnānaṁ sannipatitānaṁ ārocenti:


pli: ‘appakā kho, mārisā, manussā manussesu matteyyā petteyyā sāmaññā brahmaññā kule jeṭṭhāpacāyino uposathaṁ upavasanti paṭijāgaronti puññāni karontī’ti.


pli: Tena kho, bhikkhave, devā tāvatiṁsā anattamanā honti:


pli: ‘dibbā vata, bho, kāyā parihāyissanti, paripūrissanti asurakāyā’ti.


pli: Sace pana, bhikkhave, bahū honti manussā manussesu matteyyā petteyyā sāmaññā brahmaññā kule jeṭṭhāpacāyino uposathaṁ upavasanti paṭijāgaronti puññāni karonti.


pli: ‘bahū kho, mārisā, manussā manussesu matteyyā petteyyā sāmaññā brahmaññā kule jeṭṭhāpacāyino uposathaṁ upavasanti paṭijāgaronti puññāni karontī’ti.


pli: Tena, bhikkhave, devā tāvatiṁsā attamanā honti:


pli: ‘dibbā vata bho kāyā paripūrissanti, parihāyissanti asurakāyā’ti.


pli: Bhūtapubbaṁ, bhikkhave, sakko devānamindo deve tāvatiṁse anunayamāno tāyaṁ velāyaṁ imaṁ gāthaṁ abhāsi:


pli: ‘Cātuddasiṁ pañcadasiṁ,


pli: yā ca pakkhassa aṭṭhamī;


pli: Pāṭihāriyapakkhañca,


pli: aṭṭhaṅgasusamāgataṁ;


pli: Uposathaṁ upavaseyya,


pli: yopissa mādiso naro’ti.


pli: Sā kho panesā, bhikkhave, sakkena devānamindena gāthā duggītā na sugītā dubbhāsitā na subhāsitā.


pli: Taṁ kissa hetu?


pli: Sakko hi, bhikkhave, devānamindo avītarāgo avītadoso avītamoho.


pli: Yo ca kho so, bhikkhave, bhikkhu arahaṁ khīṇāsavo vusitavā brahmacariyo katakaraṇīyo ohitabhāro anuppattasadattho parikkhīṇabhavasaṁyojano sammadaññāvimutto, tassa kho etaṁ, bhikkhave, bhikkhuno kallaṁ vacanāya: